
Acest text citit de Heidegger la Societatea Teologică 
din Marburg şi reconstruit după notele a doi auditori a 
fost socotit drept „forma originară" (Gadamer) a lucră¬ 
rii sale decăpătîi, SeinundZeit, apărută în 1927. In puţine 
cuvinte este înfăţişată aici, pentru prima oară, proble¬ 
matica apartenenţei intime dintre fiinţă şi timp, dintre 
„a fi“ şi orizontul temporal din care el îşi primeşte de fie¬ 
care dată sensul. Teza temporalităţii fiinţei, ce stă la baza 
întregii gîndiri a lui Heidegger, este atestată pentru pri¬ 
ma oară în acest scurt text sub forma unei analize a fiin¬ 
ţării temporale prin excelenţă, Dasein -ul uman. Lipseşte 
încă aici acea „filozofie a existenţei" din Sein und Zeit 
care a dat naştere la atîtea răstălmăciri existenţialiste ce 
au pierdut din vedere intenţia care-1 conduce pe Heideg¬ 
ger în toate analizele sale de detaliu, şi anume de a ataca 
problema fiinţei ca problemă unică a filozofiei. într-un 
fel, această conferinţă este Sein und Zeit în oglindă. Aco¬ 
lo totul începe cu problema fiinţei şi se ajunge la timp, 
aici timpul reprezintă punctul de plecare, înaintîndu-se 
apoi în direcţia problemei fiinţei. Dasein -ul uman este 
şi aici personajul principal. El este chemat să dea un răs¬ 
puns întrebării „ce este timpul?". 


5 



Despre dificultatea de a concepe timpul 

Timpul este unul dintre cele mai familiare lucruri, el 
intervine permanent înviata noastră de zi cu zi, atunci 
cînd îl măsurăm în ore, zile sau ani, ca şi atunci cînd îl 
lăsăm să treacă neobservat, cînd „pierdem timpul", sau 
cînd îl legăm de activităţile noastre. El este luat mereu 
în calcul, în modul cel mai obişnuit. însă cu toate că ne 
este atît de familiar, el devine enigmatic atunci cînd în¬ 
cercăm să-l definim. întrebarea „ce este timpul ?“ vine să 
ne ia prin surprindere, căci, o dată întrebarea pusă, tim¬ 
pul se dovedeşte a fi unul dintre cele mai inexplicabile 
lucruri. Astfel, sfîntul Augustin mărturiseşte: Quid est 
enim„tempus“ ?[...]Si nemo exme quaerat, scio; siqu- 
aerenti explicare velim, nescio. „Aşadar, ce este timpul ? 
Dacă nimeni nu încearcă să afle asta de la mine, ştiu; 
dacă însă eu aş vrea să explic noţiunea cuiva care mă în¬ 
treabă, nu ştiu." 1 Iar neoplatonicul Simplicius spune: 
„La întrebarea aceasta, cel mai înţelept dintre oameni 
abia de poate răspunde." 

Timpul se arată, prin urmare, ca fiind greu de prins 
într-o definiţie, în ciuda faptului că ne este atît de fami¬ 
liar. în prelegerea din semestrul de vară al anului 1927, 
Grundprobleme der Phdnomenologie, Heidegger obser¬ 
vă 2 şi el că, într-o primă instanţă, sîntem cu totul dezo¬ 
rientaţi atunci cînd încercăm să lămurim ce este timpul. 
Şi totuşi există o ieşire din această dificultate: modul obiş¬ 
nuit dea înţelege timpul a fost foarte devreme exprimat 


1 Sfîntul Augustin, Confesiuni, p. 405. 

2 GA 24, p. 326. 

prin conceptele filozofiei. Fenomenul timpului nu ni se 
mai sustrage cu totul atunci cînd luăm în seamă această 
conceptualizare a sa. Insă chiar şi atunci cînd înţelegerea 
timpului este exprimată sub forma unui concept şi feno¬ 
menul devine în mod simţitor mai inteligibil, nu trebu¬ 
ie să încetăm a-1 privi cu prudenţă şi în mod critic. Căci 
tocmai dificultatea iniţială de a concepe timpul ne face să 
ne întrebăm acum dacă interpretarea conţinută în con¬ 
ceptul tradiţional este una adecvată fenomenului. Şi chiar 
dacă este adecvată, trebuie discutat dacă ea priveşte fe¬ 
nomenul în „constituţia lui originară' 1 . Doar păstrînd 
aceste rezerve putem obţine un folos dintr-o dezbate¬ 
re critică a conceptului tradiţional de timp. 

Aceasta este calea pe care Heidegger o indică pentru 
accesul la o înţelegere originară a timpului şi ea va fi pre¬ 
zentată, pas cu pas, în cele ce urmează. O primă orienta¬ 
re în domeniul acestui fenomen este întreprinsă pe firul 
călăuzitor al conceptelor tradiţionale despre timp. 

Timp şi eternitate 

Prima problemă care se deschide cercetării este de 
unde anume pornind trebuie înţeles acest fenomen. Ur- 
mînd schema tradiţională a tranzitivităţii cunoaşterii, 
potrivit căreia, pentru a cunoaşte ceva care este încă ne¬ 
cunoscut trebuie pornit de la ceva cunoscut, punctul de 
plecare pentru înţelegerea timpului ar putea fi fixat în 
eternitate: „Dacă timpul îşi află sensul în eternitate, 
atunci el trebuie înţeles pornind de la aceasta." Condi¬ 
ţia acestei cunoaşteri care pleacă „de la eternitate" pen¬ 
tru a ajunge „la timp" este ca eternitatea, ce serveşte ca 

punct de plecare, să fie cunoscută. Conţinutul ei nu este 
un „mereu" vid, ci Dumnezeu însuşi — ca unul ce este 
dincolo de timp — este eternitatea. In acest moment cer¬ 
cetarea se vede intrată în domeniul teologiei, de vreme 
ce determinarea aleasă pentru eternitate este identita¬ 
tea ei cu Dumnezeu. 

Pentru a afla ce este timpul, pornind de la eternitate, 
urmează ca acest conţinut amintit al eternităţii să fie, la 
rîndul lui, cunoscut. Fiind Dumnezeu, calea de acces că¬ 
tre cunoaşterea Lui va fi credinţa. însă cum nimic din 
ceea ce iese din sfera credinţei nu are acces la eternitate, 
nici filozofia nu se poate servi de acest punct de plecare 
pentru cunoaşterea timpului, de vreme ce ea nu deţine 
credinţa. Eternitatea, se spune la începutul conferinţei, 
„nu va putea fi nicicînd utilizată, metodologic, ca per¬ 
spectivă posibilă pentru o discuţie asupra timpului. Fi¬ 
lozofia nu va putea depăşi nicicînd acest impas". 

Heidegger invocă aici, cu oarecare ironie, compe¬ 
tenţa teologului, care ar fi „adevăratul specialist în ce 
priveşte timpul". Nu trebuie trecut cu vederea faptul 
că Heidegger ţine această conferinţă la Societatea Teo¬ 
logică din Marburg, un oraş universitar care la vremea 
aceea era un centru important al gîndirii teologice, cu 
reprezentanţi de seamă (printre careRudolf Bultmann, 
de care îl va lega o strînsă prietenie) şi poate de aceea va 
aduce încă de la început în discuţie modul în care teo¬ 
logia concepe timpul, fiind preocupat de o delimitare 
a demersului filozofic în raport cu cel teologic. Pentru 
Heidegger, teologia va fi întotdeauna o doctrină „im¬ 
pură", din cauza „amestecului" său cu metafizica. încă 
de la începuturile sale, teologia a preluat, spune el, un 

aparat conceptual „inadecvat" în raport cu „revelaţia" 
de care ea este chemată să dea seamă, anume aparatul 
conceptual al metafizicii. Despărţirea de teologie are, 
în acest context, sensul unei despărţiri de metafizică, de 
gîndirea tradiţională. 

„Şi, dacă ne aducem bine aminte, teologia are de-a face 
cu timpul în mai multe privinţe", spune Heidegger. Ur¬ 
mează o scurtă prezentare a două moduri diferite în care 
teologia atinge problema timpului. Ea tratează mai întîi 
despre fiinţa umană ca fiinţă temporală aflată în faţa lui 
Dumnezeu şi, în al doilea rînd, despre evenimente ce se 
petrecîn timp, la care credinţa se raportează totuşi. Pu¬ 
tem spune că această scurtă enumerare a celor două mo¬ 
duri în care teologia „are de-a face" cu timpul nu are pînă 
la urmă nici o semnificaţie în economia conferinţei. De¬ 
mersul teologic, bazat pe credinţă, a fost deja declarat 
ca incompatibil cu filozofia, închis în sine. De remarcat 
rămîne doar că, în acest loc, Heidegger identifică teo¬ 
logia şi credinţa. 

Se deschide apoi problema timpului înţeles din per¬ 
spectivă pur filozofică, pe o altă cale decît cea urmată 
de teologie. Căci „filozoful nu crede", iar cînd întrea¬ 
bă privitor la timp el este „hotărît să înţeleagă timpul 
pornind de la timp“. Ce înseamnă însă a înţelege timpul 
„pornind de la timp" ? 

în prelegerea din 1927, amintită mai sus, Heidegger 
se referă la Aristotel, care surprinde timpul ca măsură a 
duratei mişcării ce are loc în timp; ceea ce înseamnă că 
timpul ar fi ceva „care survine în timp". Se ajunge astfel 
la definiţia tautologică „timpul este timp". Merită să iei 

în seamă o astfel de definiţie, se întreabă Heidegger, o 
definiţie care conţine cea mai grosolană eroare logică ? 
Şi totuşi, spune el, nu trebuie să ne împiedicăm de sim¬ 
plele cuvinte. Se poate ca cel de-al doilea cuvînt din aceas¬ 
tă definiţie să spună altceva decît primul, ba chiar ceva 
mai originar, pe care Aristotel însuşi îl are în vedere. 
Poate că nu avem de-a face doar cu o simplă tautolo¬ 
gie şi poate că această definiţie a timpului trădează o 
legătură intimă a fenomenului determinat de Aristotel 
cu timpul originar, pe care îl numim temporalitato. Po¬ 
trivit celor spuse de Aristotel, timpul poate fi cunoscut 
doar atunci cînd este interpretat pornind tot de la el în¬ 
suşi, adică „pornind de la timpul originar Heidegger 
spune că, dacă înţelegem într-o oarecare măsură esenţa 
timpului, trebuie să interpretăm definiţia aristotelică în 
conformitate cu punctul ei de plecare, faptul că timpul 
este interpretat pornind de la el însuşi. Va trebui să pro¬ 
cedăm astfel încît „din definiţia timpului să iasă la lu¬ 
mină faptul că timpul înţeles în mod obişnuit, timpul pe 
careîl întîlnim nemijlocit — provine din temporalitate“ 3 . 
Conceptul tradiţional de timp nu este decît o modifica¬ 
re a celui originar şi, aşa cum arată 4 VON Herrmann, 
„această modificare trebuie înţeleasă ca o îndepărtare 
de origine, şi nu ca o abandonare a originii. Ceea ce se 
îndepărtează de origine poartă mereu cu sine originea, 
nu se poate desprinde de ea“. Tocmai de aceea, în alinea¬ 
tul imediat următor, Heidegger va localiza această cerce¬ 
tare în cîmpul unei ştiinţe preliminare, în sensul de ştiinţă 


3 GA 24, p. 342. 

4 Subjekt und Dasein, p. 88. 

a originii, capabilă să refacă drumul de la înţelegerea cu¬ 
rentă a unui fenomen către nivelul său originar. 

Filozoful înţelege timpul pornind de la timp, res¬ 
pectiv de la ot£t, care este „un simplu derivat al faptu- 
lui-de-a-fi-temporal“, deşi „pare a fi eternitate". Este 
necesar să urmărim, pentru clarificarea acestui pasaj, dis¬ 
cuţia din paragraful 5 din Sein und Zeit despre „naşte¬ 
rea conceptului obişnuit de timp din temporalitate" 5 . 
Heidegger spune acolo că „şi ceea ce este « netemporal » 
şi « supratemporalul » sînt, cu privire la fiinţa lor, «tem¬ 
porale »“. Timpul a funcţionat încă de multă vreme ca 
un criteriu ontologic al distingerii — „naive" — între di¬ 
feritele regiuni ale fiinţei. S-a făcut întotdeauna distinc¬ 
ţia între o fiinţare „temporală" (procesele din natură şi 
evenimentele din istorie) şi o fiinţare „atemporală" (re- 
laţiilespaţiale şi cele numerice). Se obişnuieşte să se dis¬ 
tingă sensul „atemporal" al propoziţiilor de enunţarea 
cu caracter „temporal" a acestor propoziţii. Tot astfel, 
se distinge între o fiinţare „temporală" şi un etern „su- 
pratemporal", despărţite printr-un „abis", încercîndu-se 
apoi stabilirea unei relaţii între aceste două tipuri de fiin¬ 
ţare. Această, funcţie de separare între diferitele regiuni 
ale fiinţei, pe care o îndeplineşte timpul, nu a fost însă 
pînă acum problematizată şi nici cercetată, spune Hei¬ 
degger. „Timpul" (pus între ghilimele pentru a sublinia 
că ne referim la înţelegerea sa tradiţională) a îndeplinit 
întotdeauna „de la sine" şi „în mod subînţeles" această 
funcţie, pînă în clipa de faţă. însă „temporal" nu mai 

5 SuZ, p. 18. 

poate însemna numai a fi „în timp“, căci şi ceea ce este 
„atemporal" şi „supratemporalul", cum am amintit mai 
sus, sînt, din perspectiva fiinţei lor, „temporale", şi 
aceasta chiar într-un sens pozitiv. Această teză este 
numită de către Haeffner 6 „die Tbese vom Primat der 
„Zeit“ iiber die Zeitlosigkeit („teza primatului « timpu¬ 
lui » asupra domeniului atemporal"). Ea îşi obţine forţa 
şi îndreptăţirea din faptul că timpul este conceput ca ori¬ 
zont pentru orice înţelegere şi interpretare a fiinţei 7 . 
Dacă înţelegerea fiinţei fiinţării este determinată tem¬ 
poral, atunci fiinţarea — oricum ar fi ea interpretată — 
nu se mai poate sustrage acestei temporalităţi. 

Cu aceasta, încercarea de a înţelege timpul pornind 
de la eternitate este definitiv încheiată, nu numai fiind¬ 
că accesul (prin credinţă) la această eternitate îi este 
refuzat celui ce procedează în maniera filozofiei, ci şi 
pentru că domeniul „supratemporal", cel al eternităţii, 
are, în fond, potrivit tezei heideggeriene, un caracter 
temporal. 

Către o „ştiinţă a originii" 

Ajuns aici, Heidegger repetă că modul în care va tra¬ 
ta mai departe timpul nu poate fi unul teologic. Şi aceas¬ 
ta deoarece a trata timpul în maniera teologiei înseamnă 
a dezvolta întrebarea privitoare la eternitate cu mijloace 
de care, ceva mai înainte, Heidegger s-a dezis. Căci eter¬ 
nitatea, cum s-a spus, nu poate fi privită decît cu ochii 


6 Heidegger iiber..., p. 484. 

7 Cf. SuZ, p. 17. 

credinţei, şi acesta credinţă pare a fi pentru fenomeno¬ 
logie una dintre „presupoziţiile" sau prejudecăţile ne¬ 
legitimate de care trebuie eliberată privirea îndreptată 
către lucruri. 

Dar modul de tratare nu este nici acela al filozofiei, 
„în măsura în care nu pretinde să ofere o determinare 
sistematică şi general-valabilă a timpului, o determinare 
care ar trebui, în mod necesar, să revină cu interogarea 
sa dincolo de timp, în contextul celorlalte categorii". în¬ 
trebarea sa privitoare la timp nu caută să-şi determine 
obiectul la nivelul unui general care este valabil pentru 
toate cazurile particulare, ea nu îşi propune să eviden¬ 
ţieze un domeniu categorial, nu este, prin urmare, filo¬ 
zofie în sensul unei „doctrine a categoriilor". într-o 
conferinţă ţinută cu doisprezece ani mai tîrziu, în 1936, 
intitulată Holderlin şi esenţa poeziei, Heidegger va re¬ 
fuza în mod asemănător să caute o esenţă general-va¬ 
labilă, una „ce nu poate deveni niciodată esenţială": 
„Demersul nostru este din capul locului greşit... atîta 
vreme cît prin « esenţa poeziei » înţelegem numai ceea 
ce este însumat într-un concept general, care apoi de¬ 
vine valabil în acelaşi mod, pentru orice operă poetică. 
Dar acest general care devine astfel valabil pentru orice 
particular este mereu egal-valabilul (das Gleichgiiltige), 
indiferentul, acea esenţă care nu poate deveni nicioda¬ 
tă esenţială." 8 

Domeniul în care se înscriu reflecţiile de faţă va fi acela 
al unei ştiinţe preliminare (Vorwissenschaft). în acest 
moment al textului intervine, în cuprinsul unui singur 


s Originea operei de artă, p. 222. 

alineat, proclamarea unui adevărat manifest fenomeno¬ 
logic. Trebuie spus de la bun început că denumirea de 
ştiinţă preliminară poate fi luată, fără îndoială, ca nume 
pentru fenomenologie. In anii cînd Heidegger este asis¬ 
tent al lui Husserl şi apoi profesor la Marburg, prelege¬ 
rile sale cuprind aproape de fiecare dată în titlul lor 
cuvîntul „fenomenologie". Perioada aceasta a fost denu¬ 
mită, pe drept cuvînt, „perioada fenomenologică" a lui 
Heidegger. Ca şi Husserl, Heidegger practică fenome¬ 
nologia ca „ştiinţă a originii". încă din „semestrul de 
criză" din anul 1919, în prelegerea Die Idee der Philo- 
sophie und das Weltanschauungsproblem, el vorbeşte 
despre „ideea de filozofie" ca „ştiinţă originară" (Ur- 
wissenschaft) 9 . Imperativul „originarităţii" este speci¬ 
fic fenomenologiei aşa cum a fost aceasta iniţiată de 
Husserl. Unul dintre principiile fenomenologiei husser- 
liene era acela al lipsei oricăror presupoziţii (Das Prin- 
zip der Voraussetzungslosigkeit). El era o consecinţă di¬ 
rectă a cerinţei „către lucrurile însele!“, urmată de întreaga 
şcoală fenomenologică. 

în cadrul fenomenologiei, „întrebarea privitoare la 
timp" devine „întrebarea privitoare la originea timpu- 


9 Este semnificativ că, pentru clarificarea acestui pasaj în care 
Heidegger se distanţează oarecum de filozofie, în direcţia unei 
ştiinţe mai originare, poate fi adusă în discuţie această determi- 
naredinanul 1919, a „ideii de filozofie ( subl.. n.) ca Urwissenscbaft, 
ca ştiinţă originară". în perioada conferinţei Conceptul de timp , 
fenomenologia capătă un sens mai radical, ea confiscă „ideea" 
de Urwissensckaft, transformînd-oîntr-odiferenţă specifică a sa 
şi delimitîndu-se prin aceasta de filozofia în sens larg. O ştiinţă 
a originii nu se mai poate înscrie în domeniul larg al filozofiei, ea 
nu poate fi decît fenomenologie. 

lui“, comună, după cum arată BerneT 10 , lui Husserl şi lui 
Heidegger. Husserl determinase astfel (în paragraful 2 
din Zur Phanomenologie des inneren Zeitbewufltseins) 
modul său de a urmări problematica timpului: „In con¬ 
secinţă, întrebarea privitoare la esenţa timpului se reduce 
şi ea la întrebarea privitoare la « originea » timpului.“ 
Examinarea oricărui fenomen, vom spune, se concen¬ 
trează cu precădere asupra nivelului său originar. Cînd, 
mai tîrziu, fenomenologia va deveni, la Heidegger, feno¬ 
menologie hermeneutică, acest imperativ al surprinderii 
originare a fenomenelor va lua forma unei destrucţii (în 
Sein und Zeit: destrucţia istoriei ontologiei), care să des¬ 
copere, dincolo de orice disimulare şi acoperire surve¬ 
nite prin tradiţie, „experienţele originare". 

Fenomenologia descoperă un nivel pre-conceptual, 
ea livrînd, în acest sens, fundamentul pentru „teoria 
ştiinţelor", anume prin interpretarea lor pornind de la 
o „experienţă pre-teoretică" 11 . Exprimarea prin concep¬ 
te a unei cunoaşteri nu redă fenomenul la nivelul său ori¬ 
ginar, ne atrage atenţia Heidegger atunci cînd indică o 
cale pentru urmărirea fenomenului timp, ca unul ce a 
fost încă de foarte devreme conceptualizat în filozofie; 
căci conceptualizarea filozofică are ca punct de plecare 
o înţelegere „naivă", proprie simţului comun, nereuşind 
să se despartă de ea nici prin elaborarea conceptelor. Hei¬ 
degger va spune mai tîrziu, în Scrisoare despre „uma¬ 
nism ", că „există o gîndire care este mai riguroasă decît 
cea conceptuală" 12 . Acest lucru îl „ştia", după cum pu- 


10 Die Frage nacb dem Ursprung der Zeit..., p. 89. 

11 GA 20, p. 2. 

12 Repere pe drumul gîndirii, p. 336. 

tem observa, încă din vremea cînd ţinea la Marburg această 
conferinţă, vorbind despre o „ştiinţă preliminară' 1 ce tre¬ 
buie să aibă acces la o experienţă pre-conceptuală, pre- 
teoretică. In textul acestei conferinţe, Heidegger exprimă 
astfel ideea accesului la nivelul pre-conceptual, pre-teo- 
retic: „Această ştiinţă preliminară, în interiorul căreia 
se mişcă consideraţiile de faţă, trăieşte din presupozi¬ 
ţia, pesemne încăpăţînată, că filozofia şi ştiinţa se mişcă 
la nivelul conceptelor." 

La Husserl, ca şi la Heidegger, fenomenologia este 
definită ca metodă. Ea nu se defineşte ca ştiinţă prin 
obiectul său, ca unul diferit de al celorlalte tipuri de cer¬ 
cetare, ci prin faptul că examinează mai cu seamă modul 
în care un conţinut obiectiv este abordat. Această idee 
ne pare a fi expusă, deşi nu foarte explicit, în afirmaţia: 
„Reflecţiile ce urmează ţin poate de o ştiinţă prelimina¬ 
ră (Vorwissenschaft), a cărei preocupare este de a cerce¬ 
ta ce spun în cele din urmă filozofia şi ştiinţa, ce spune 
discursul prin care Dasein- ul se explicitează pe sine însuşi 
şi lumea. [...] Ea ne spune cînd o cercetare este în adec¬ 
vare cu obiectul ei sau cînd se hrăneşte dintr-o ştiinţă 
livrescă, moştenită şi uzată." Aşa cum arată VON Herr- 
MANN 13 , „ primordial , fenomenologia nu desemnează 
obiectul tematic, « ce »-ul obiectelor cercetării filozo¬ 
fice, ci doar modul de investigaţie care este propriu aces¬ 
tei cercetări". 

O altă caracteristică a acestei „ştiinţe preliminare" 
este faptul că ea se bazează pe un principiu al evidenţei. 


13 Der Begriff ..., p. 10. 

în textul conferinţei se spune: „Posibilitatea ei rezidă 
în faptul că fiecare cercetător ştie ce anume înţelege şi 
ce nu.“ în Ideen zu einer reinen Phanomenologie und 
phanomenologischen Philosophie, ca şi în Meditaţii carte- 
ziene u , Husserl desemnează metoda fenomenologică 
drept principiu al evidenţei (das Prinzip der Evidenz), 
pe care îl determină ca fiind primul principiu metodolo¬ 
gic, principiul tuturor principiilor. Şi pentru modul de tra¬ 
tare prezentat aici, evidenţa reprezintă condiţia necesa¬ 
ră de a merge mai departe pe calea cercetării, atîta timp 
cît un cercetător „ştie ce anume înţelege şi ce nu“, adică 
se conformează unei evidenţe a înţelegerii. Această evi¬ 
denţă, spune Heidegger, face posibilă cercetarea şi nu 
putem să nu ne gîndim, pornind de la aceste cîteva cu¬ 
vinte pe care Heidegger le rosteşte aici, că în Sein und 
Zeit el înţelegea fenomenologia sa mai curînd ca posibi¬ 
litate a Dasein-\Am uman decît ca o „orientare" filozo¬ 
fică reală: „Mai presus decît realitatea este posibilitatea. 
Nu putem înţelege fenomenologia decît dacă o surprin¬ 
dem ca posibilitate.“ ,5 

Timpul natural şi determinarea sa 

După ce a fost fixat contextul meditaţiei despre timp, 
se trece la o analiză a timpului aşa cum este el întîlnit 
în experienţa obişnuită: „Pentru început, o remarcă pre¬ 
liminară asupra timpului întîlnit în cotidianitate, asu¬ 
pra timpului natural şi timpului cosmic." Acesta este 


14 Cf. trad. rom., pp. 89-90. 

15 SuZ, p. 38. 

numit „timp natural" şi „timp cosmic", timpul pe care 
Heidegger, în Sein und Zeit,\ 1 pune între ghilimele, ară- 
tînd prin aceasta că avem de-a face cu un concept care 
trebuie gîndit în provenienţa sa din timpul originar, din 
temporalitate. Este vorba despre „intratemporalitate", 
(Innerzeitigkeit), timpul fiinţării intramundane, al cărui 
mod de a fi nu este cel al Dasein-\Am, ci este propriu 
fiinţării care se află „în timp". Este, de altfel, acel timp 
„în interiorul căruia" întîlnim fiinţarea. Aşa cum arată 
FLEISCHER 16 , se poate spune că, potrivit lui Heidegger, 
tot Dasein-u\ este cel ce produce (zeitigt) acest timp ca 
intratemporalitate, dar nu ca pe unul al său, ci ca pe un 
timp al preocupării sale şi pe care îl supune calculului. 

Interesul pentru ce este timpul a fost resuscitat în epo¬ 
ca actuală de cercetările din domeniul fizicii. însă fizi¬ 
ca este preocupată de măsurarea naturii în cadrul unui 
sistem referenţial spaţialo-temporal, deci abordează tim¬ 
pul măsurabil. Stadiul în care se găseşte cercetarea din 
fizică este reprezentat cel mai bine, pentru Heidegger, 
de teoria relativităţii. El rezumă cîteva dintre principii¬ 
le acestei teorii, aşezîndu-le în directă succesiune aristo¬ 
telică. Nu mai e decît un pas pînă la o confruntare di¬ 
rectă cu concepţia aristotelică despre timp. Prin această 
scurtă menţionare a teoriei relativităţii, ca şi prin reduce¬ 
rea acesteia la concepţia fundamentală a lui Aristotel, 
este avansată ideea că fiecare dintre concepţiile despre 
timp din istoria gîndirii occidentale se mişcă tot în spa¬ 
ţiul determinării aristotelice. în Sein undZeit se spune 

16 Die Zeitanalysen..., p. 59. 

în mod clar: „Orice discuţie ulterioară asupra concep¬ 
tului de timp s-a menţinut, în mod fundamental, în sfera 
definiţiei aristotelice." 17 

Printre principiile teoriei relativităţii, a fost descope¬ 
rită „o veche propoziţie aristotelică": „Nici timpul nu 
este nimic. El există doar ca urmare a evenimentelor care 
se desfăşoară în interiorul lui." Iar în acest moment este 
deschis cîmpul confruntării cu definiţia aristotelică, din 
cartea a IV-a a Fizicii, care spune: „Timpul este acel ceva 
în interiorul căruia se desfăşoară evenimentele." 

în prelegerea din semestrul de vară al anului 1927, 
Grundprobleme der Phdnomenologie, Heidegger urmă¬ 
reşte pas cu pas demersul din Fizica lui Aristotel, ce se 
întinde pe cinci capitole. întrebarea privitoare la timp este 
dezvoltată de Aristotel în două direcţii: 

1. Prima întrebare pe care acesta şi-o pune este dacă 
timpul aparţine sau nu domeniului fiinţării, dacă este 
o fiinţare propriu-zisă sau este ceva care coexistă cu fiin¬ 
ţarea, natura lui nefiind aceea a fiinţării. Cum şi unde fiin¬ 
ţează timpul ? 

2. Cea de-a doua întrebare sună astfel: care este na¬ 
tura timpului, esenţa lui ? Aceasta e o întrebare care pri¬ 
veşte esenţa sau constituţia esenţei timpului. Augustin, 
cu întrebarea sa Quid este enim tempus ?, va căuta tot 
o determinare de esenţă a acestui fenomen. Dar între¬ 
barea lui se dovedeşte a fi inadecvată. Căci natura timpu¬ 
lui nu poate fi descrisă pur şi simplu, timpul nu „este". 
Ţinînd seama de împărţirea timpului în trecut, prezent 
şi viitor, aporia pe care o descrie Aristotel este aceea că 


17 SuZ, p. 411. 

„o parte din timp a fost şi nu mai este, iar alta are să fie 
şi încă nu este“ is . 

Cum aratăvON Herrmann (referindu-se la Augus- 
tin), întrebarea privitoare la esenţa timpului ( quid, essen- 
tia) trebuie să facă loc întrebării privitoare la modul său 
de a fi ( esse, existentia), ca fiind prima şi cea adecvată. 
Heidegger se arată nemulţumit de faptul că prima din¬ 
tre cele două întrebări pe care Aristotel şi le pune este 
mai puţin discutată, ea negăsindu-şi un răspuns pozi¬ 
tiv decît tîrziu, în ultimul capitol dintre cele cinci în care 
se tratează despre timp. Celelalte părţi ale tratatului aris¬ 
totelic sînt rezervate celei de-a doua întrebări. 

Accentul cade la Aristotel pe întrebarea privitoare 
la esenţa timpului. Dar întrebîndu-ne astfel cu privire 
la timp, nu presupunem deja modul său de a fi, anume 
de a fi „ceva“, o fiinţare ? In paragraful 6 din Sein und 
Zeit, la pagina 26, se spune că, necunoscîndu-se şi neîn- 
ţelegîndu-se funcţia fundamental ontologică a timpu¬ 
lui (ca orizont pentru înţelegerea fiinţei), el a fost consi¬ 
derat ca o fiinţare printre alte fiinţări şi s-a încercat a 
fi conceput în structura sa de fiinţă, din orizontul unei 
naive, neexplicite înţelegeri a fiinţei. Către sfîrşitul lucră¬ 
rii 19 , Heidegger va afirma că prima interpretare moşte¬ 
nită, dezvoltată tematic, a înţelegerii obişnuite a timpu¬ 
lui o aflăm în Fizica lui Aristotel, legată, prin urmare, 
de o ontologie a naturii. 

Prin comparaţie cu celelalte locuri citate, în care Hei¬ 
degger analizează pe larg concepţia aristotelică despre 


18 Fizica, 217 b—218 a. 
i9 SuZ,p. 428. 

timp, putem observa că în acest alineat al conferinţei pro¬ 
blema timpului la Aristotel este abia atinsă şi ea nu face 
decît să pregătească, la rîndul ei, aducerea în prim-plan 
a concepţiei augustiniene, prin care timpul este identi¬ 
ficat, în modul lui de a fi, cu sufletul, cu omul însuşi. 

Trebuie remarcat că problema pe care Heidegger o va 
descoperi la Augustin, a raportului dintre timp şi suflet, 
a fost mai tîrziu descoperită de el la Aristotel. Aristotel 
este cel care a indicat această legătură necesară dintre timp 
şi suflet, pe cînd investigaţiile augustiniene nu au decît 
meritul de a fi continuat această direcţie de cercetare 20 . 

Intr-o conferinţă ţinută la 26 octombrie 1930 la mă¬ 
năstirea Beuron, în faţa călugărilor, a clerului şi a novici¬ 
lor, cu titlul Des heiligen Augustinus Betrachtungen iiber 
die Zeit, Confessiones, liber XI (Consideraţiile sfîntului 
Augustin asupra timpului în cartea a XI-a a „ Confesiu¬ 
nilor “), Heidegger numeşte trei mari momente ale me¬ 
ditaţiei despre timp din istoria gîndirii europene: „în 
filozofia occidentală ne sînt transmise trei meditaţii des¬ 
chizătoare de drumuri asupra esenţei timpului: prima 
a realizat-o Aristotel; a doua este opera sfîntului Au¬ 
gustin, a treia provine de la Kant.“ Heidegger restrînge 
la aceste trei momente istoria gîndirii despre timp. I-a 
fost reproşat decătreunii comentatori (FLASCH, p. 56; 
Haeffner, p. 483) că exclude din această istorie alte mo¬ 
mente importante, cum ar fi, de pildă, doctrina lui Plotin 
despre Eon sau întreaga teorie medievală despre timp, 
a sfîntului Thoma din Aquino sau a lui Suarez. S-a spus 


20 Cf. GA 24, p. 361 

că Heidegger priveşte istoria filozofiei mai curînd din 
perspectiva propriilor dezvoltări şi probleme filozofice, 
reducînd-o astfel la unele „momente" în care gîndul pro¬ 
priu se vede susţinut de ceea ce alţii au gîndit mai înainte. 
Insă poate fi susţinut cu legitimitate un astfel de reproş, 
atîta vreme cît Heidegger nu este un istoric al filozofiei, 
ci un gînditor care abordează această istorie pe linia unei 
confruntări la nivelul problematicii ? El nu rezumă aceas¬ 
tă istorie cronologic, ci mai degrabă o „deschide" prin 
confruntările sale cu un gînditor sau altul, indicînd de 
fiecare dată o cale prin care se poate pătrunde în inte¬ 
riorul istoriei filozofiei. 

Prin confruntarea cu Aristotel, în conferinţa de faţă 
este dezbătută numai determinarea potrivit căreia tim¬ 
pul „nu este mişcare, însă el are de-a face într-un fel cu 
mişcarea". Aristotel apare aici ca reprezentant al concep¬ 
ţiei obişnuite despre timp, în care accentul cade pe ca¬ 
racterul său de măsurare. în cele ce urmează se va vorbi, 
în consecinţă, despre ceas şi despre folosirea lui, ajun- 
gîndu-se apoi la problema lui „acum" (das Jetzt) care 
deschide către identitatea dintre „acum" şi „eu“ (Sînt eu 
acest „acum" ?). Aristotel, (în capitolul 14 al Fizicii) ară¬ 
tase că „timpul este, într-un fel, peste tot [...] acolo unde 
este numărare". Iar numărarea este o activitate a sufle¬ 
tului, ceea ce înseamnă că timpul este „în suflet". în ana¬ 
liza mai tîrzie din Grundprobleme .. . 21 , Heidegger va 
examina acest demers aristotelic în direcţia evidenţierii 
unui „timp subiectiv"; în conferinţa de faţă însă, el omite 


21 GA 24, p. 335. 

să îi recunoască lui Arisrotel rolul de deschizător de drum 
în problema legăturii dintre timp şi suflet, punînd ac¬ 
centul pe ceea ce, din concepţia lui, a favorizat fixarea 
înţelegerii „obişnuite" a timpului. Precizează, ce-i drept, 
că multe dintre probleme sînt la Aristotel „numai atin¬ 
se" şi necesită aprofundare 22 . 

Despre ceas şi despre „acum" 

In cele ce urmează ne aflăm tot în sfera timpului natu¬ 
ral, a timpului aşa cum este el întîlnit la nivel cotidian. 
Şi pentru fizician timpul apare ca timp al naturii. Acest 
timp cotidian care ne determină în acţiunile noastre este 
unul măsurabil: „Modul determinant de a concepe tim¬ 
pul are caracterul măsurării." Ceasul este introdus aici 
în discuţie ca cel ce reprezintă în chip expres această mă¬ 
surare. El „arată" timpul, fără a fi însă intim legat de 
el. Căci ceasul este un sistem fizic, în care fiecare succe¬ 
siune de stări se repetă permanent, el măsoară timpul în 
perioade care, însă, sînt împărţite arbitrar. 

Se naşte astfel întrebarea: „Ce anume aflăm de la ceas 
despre timp ?“ Toate coordonatele pe care acesta ni le 
face cunoscute cad sub incidenţa arbitrarietăţii. „Ce 
anume aflăm de la ceas despre timp ? Că timpul este ceva 
în interiorul căruia, în mod arbitrar, poate fi fixat un 
« acum », astfel încît, întotdeauna, dintre două puncte 
temporale diferite unul este « mai devreme », iar altul 
« mai tîrziu ».“ Cu toate acestea, sînt două lucruri pe care 
le aflăm de la ceas despre timp: 1. că timpul, cel puţin 


22 GA 24, p. 336. 

în această ipostază de timp măsurat, este unul omogen. 
Omogenitatea reprezintă chiar condiţia pentru măsura¬ 
rea sa. 2. că ceasul exprimă un eveniment mai mult în pri¬ 
vinţa trecerii lui prin „acum“ decît în ce priveşte mărimea 
duratei sale. El descoperă preeminenţa acestui „acum“, 
chiar dacă, pentru el, luat separat, acest „acum“ este unul 
arbitrar. „Determinarea primordială pe care o realizează 
de fiecare dată ceasul nu este indicarea unei durate (Wie- 
lange), a cantităţii unui timp ce se scurge în prezent, ci 
fixarea de fiecare dată a unui« acum ».“ Acest „acum“ joa¬ 
că un rol privilegiat, la el sînt raportate fiecare „mai tîr- 
ziu“ şi „mai devreme". Ceasul dezvăluie importanţa pe 
care o are clipa prezentă, prezentul, în înţelegerea cotidia¬ 
nă a timpului. Heidegger oferă în prelegerea Gnmdpro- 
bleme... o „interpretare a folosirii ceasului" spunînd 
despre „acum" : „numai în măsura în care îl rostim tacit, 
noi ne putem uita la ceas, putem citi timpul. Noi spunem 
« acum » cînd ne uităm la ceas, într-un mod cu totul na¬ 
tural şi spontan. Nu e neapărat nevoie să spunem « acum », 
însă, rostindu-1, noi am dat dinainte ceasului timp. Tim¬ 
pul nu este în ceasul însuşi, însă prin faptul că noi spu¬ 
nem « acum » remitem ceasului timpul iar el ne dă măsura 
lui «acum»." 23 Putem spune, prin urmare, că ceasul 
intermediază această întîlnire dintre „eu" şi „acum", căci 
enunţarea lui „acum" se află deja implicată în relaţia cu 
ceasul, în actul de a ne uita la ceas. Timpul atinge „eul" 
în momentul unui „acum" care nu mai este arbitrar, ci 
este „dat" (vorgegeben) de eul însuşi. 


23 GA 24, p. 347. 

Cu această interpretare a folosirii ceasului, Heidegger 
se apropie de ceea ce va constitui, la nivelul lui Sein und 
Zeit, „sensul originar al fiinţei Dasein- ului“ 24 , anume 
temporalitatea. Căci o explicare a timpului trebuie, în 
viziunea sa, să pornească de la temporalitate 25 . Cel care 
s-a apropiat într-o anumită măsură de acest „fenomen 
al unei determinări temporale transcendentale" 26 a fost 
Kant, însă el nu a reuşit să gîndească „legătura dintre 
timp şi ego cogito“, legătura intimă dintre timp şi Dasein. 
Iată că prin acest demers ce porneşte de la timp aşa cum 
îl arată ceasul singur şi care ajunge la un timp pe care 
Dasein -ul îl dă ceasului prin rostirea implicită a unui 
„acum“, Heidegger surprinde o legătură esenţială, fără 
cunoaşterea căreia nivelul originar al timpului rămîne 
inaccesibil. Ceasul singur, interpretat din perspectiva 
timpului pe care el doar îl „arată", nu livrează medita¬ 
ţiei despre timp decît un fenomen derivat, anume tim¬ 
pul fizic, timpul natural, omogen şi arbitrar. Dar această 
arbitrarietate este înlăturată atunci cînd meditaţia se aplea¬ 
că asupra folosirii înseşi a ceasului. 

Ceea ce înţelegem în acest moment prin timp este 
timpul de „acum, cînd mă uit la ceas". Pentru a înţelege 
ce este timpul, trebuie mai întîi cunoscut ce este acest 
„acum". Iar chestionarea acestui „acum" se petrece (în 
conformitate cu perspectiva pe care ne-a deschis-o inter¬ 
pretarea folosirii ceasului) prin punerea sa în legătură cu 
eul: „Ce este acest« acum »? Dispun eu de acest« acum » ? 

24 SuZ , p. 235. 

25 SuZ , p. 17. 

26 SuZ, p. 24. 

Sînt eu acest« acum »?[...] Dispun eu oare de fiinţa tim¬ 
pului şi prin « acum » mă am în vedere şi pe mine ? Sînt 
eu însumi acest « acum » şi existenţa mea este timpul ?“ 
Ajuns în acest loc cu dezvoltarea sa, Heidegger amin¬ 
teşte că această întrebare, privitoare la identitatea din¬ 
tre „eu“ şi „acum“, respectiv dintre suflet şi timp, a fost 
pusă în istoria gîndirii occidentale, cu mult mai înainte, 
de către Augustin. 

Eu sînt acest „acum“. Despre identitatea 
dintre timp şi suflet 

Augustin şi-a pus întrebarea dacă sufletul însuşi este 
timpul, însă nu a dus această întrebare mai departe; Hei¬ 
degger ne avertizează de acest lucru, înainte de a cita din 
cartea a Xl-a a Confesiunilor, dînd a înţelege că în cele 
ce urmează intenţia sa este de a dezvolta această între¬ 
bare a lui Augustin. Pasajul este citat în original, urmînd 
apoi traducerea sa în limba germană, făcută de către 
Heidegger însuşi 27 . Traducînd acest citat din Confesiuni, 


27 Este bine cunoscut faptul că traducerile heideggeriene din 
autorii vechi au un caracter cu totul neconvenţional, că ele par a 
da textului citat un plus de expresivitate în direcţia propriilor gîn- 
duri şi a propriei sale filozofii. Multe dintre interpretările date 
de Heidegger unor gînditori mai vechi se sprijină de fapt pe cîte 
o traducere de acest fel, în-care este descoperit pur şi simplu un 
alt sens sau un sens mai adînc, asupra căruia nu s-a meditat mai 
înainte şi nu a fost evidenţiat de către traducerea „standard". Se ex¬ 
plică astfel de ce primele critici la adresa intepretărilor heidegge¬ 
riene şi a filozofiei sale în genere au venit din partea filologilor. 
S-a vorbit deseori despre „nelegitimitatea" traducerilor pe care 
Heidegger le oferă chiar în cuprinsul propriilor scrieri. Insă tre- 

Heidegger introduce un termen neobişnut în limba cu¬ 
rentă a filozofiei, propriu însă gîndirii sale. Acela de „si¬ 
tuare afectivă" (Befindlichkeit), care îl traduce pe lati¬ 
nescul affectio. Este însă greu de spus dacă formularea 
in dem gegenwdrtigen Dasein introduce termenul Da- 
sein, cu sensul lui bine cunoscut, de „un alt nume pen¬ 
tru subiectul uman", însă în pasajul următor termenul 
este reluat într-o semantică pur heideggeriană. Şi, în- 
tr-adevăr, în alineatul următor Heidegger pune pro¬ 
blema legăturii dintre timp şi suflet în termenii proprii, 
ca identitate dintre timp şi Dasein. Termenul Dasein nu 
a fost folosit pînă acum în textul conferinţei decît în sen¬ 
sul său curent, acela de menschliches Dasein, „existenţă 
umană". Iar imediat mai jos termenul Dasein este intro¬ 
dus împreună cu definiţia sa, ca „viaţă umană". 

Alineatul următor începe astfel: „întrebarea privi¬ 
toare la ce este (subl n. ) timpul ne-a condus către o con¬ 
siderare a Dasein-\Am, dacă prin Dasein înţelegem fiin¬ 
ţarea în fiinţa sa pe care o cunoaştem ca viaţă umană." 
Încercînd să aflăm ce anume este timpul, se produce la 
un moment dat o răsturnare. Mai sus, cînd timpul fu¬ 
sese examinat în legătura sa cu mişcarea şi schimbarea, 
posibilitatea unei astfel de răsturnări fusese deja anun¬ 
ţată: „Poate oare o explicare a timpului, care îl tratea¬ 
ză în acest fel, să garanteze că prin aceasta timpul ne 
remite fenomenele fundamentale care îl determină în 
fiinţa lui proprie ? Sau, în vreme ce căutăm temeiurile 
fenomenelor, sîntem trimişi la altceva?" 


buie ţinut seama că nu avem de-a face cu traduceri integrale de 
autori, ci cu traducerea cîte unui pasaj în care schimbarea accen¬ 
telor poate da naştere unor interpretări „revoluţionare". 

O interogare care ţinteşte către determinarea unei 
esenţe se dovedeşte a fi de nerealizat pînă în cele din urmă 
consecinţe ale sale. Căci nu se poate afla ce anume este 
timpul, care este natura lui, aşa cum încerca Aristotel 
să afle. Heidegger răstoarnă aici perspectiva în sensul în 
care întrebarea privitoare la ce este timpul nu poate fi 
continuată decît printr-o examinare a Dasein- ului. Aşa 
cum s-a spus mai devreme, Dasein- ul dă dinainte ceasu¬ 
lui acest timp, îl „produce" (zeitigen), cum se spune în 
Sein und Zeit, printr-un cuvînt care reuneşte, în limba 
germană, sensul de „producere" şi sensul de „temporal". 

Răsturnarea care se produce în acest moment este 
similară celei din introducerea la Sein und Zeit, în care 
Dasein- ul este dintr-o dată adus în prim-plan, ca fiinţare 
care pune întrebarea privitoare la fiinţă, după ce, iniţial, 
întrebarea privitoare la fiinţă părea că va constitui obiec¬ 
tul cercetării. După ce se vorbeşte despre „necesitatea 
unei reluări explicite a întrebării privitoare la fiinţă" 
(acesta este titlul primului paragraf din Sein und Zeit), 
este evidenţiată „structura formală a întrebării privitoare 
la fiinţă" (titlul celui de-al doilea paragraf). In urma de¬ 
scrierii acestei structuri, se constată că a elabora întreba¬ 
rea privitoare la fiinţă înseamnă, în primă instanţă, a face 
vizibilă, în fiinţa sa, fiinţarea care pune această întreba¬ 
re, fiinţarea întrebătoare, Dasein- ul. „Interogarea expli¬ 
cită şi în deplină transparenţă privitoare la fiinţă cere o 
explicare preliminară, adecvată, a unei fiinţări (Dasein- ul) 
cu privire la fiinţa sa ." 28 Prima secţiune a primei părţi 
din Sein und Zeit elaborează astfel pe tot cuprinsul ei 


28 SuZ, p. 7. 

o „analitică a Dasein- ului“, anume descrierea acestei 
fiinţări în determinaţiile ei fundamentale. O astfel de de¬ 
scriere va fi realizată şi în partea următoare a conferinţei, 
fiind însă cerută, de astă dată, nu de elaborarea întrebă¬ 
rii privitoare la fiinţă, ci de întrebarea privitoare la timp. 
In cuprinsul acestei scurte conferinţe se întreabă privi¬ 
tor la timp şi se ajunge la Dasein, tot aşa cum în Sein und 
Zeit se va întreba privitor la fiinţă şi elaborarea acestei 
întrebări va lua forma unei descrieri a constituţiei fiinţei 
Dasein- ului. Demersul este similar şi avem de-a face în 
ambele cazuri cu una şi aceeaşi răsturnare. Este vorba 
de fapt despre ceea ce Kant a întreprins pentru prima oară 
prin aşa-numita „revoluţie copernicană“. Este vizat ac¬ 
cesul la nivelul transcendental sau „orientarea pornind 
de la subiect" în filozofie. Heidegger nu conteneşte să 
laude, de cîte ori are ocazia, această revoluţie întreprinsă 
de Kant în cîmpul filozofiei, prin care subiectul uman 
este adus în cîmpul privirii ca prim domeniu al cercetă¬ 
rii. De la începuturile ei, filozofia a încercat să medi¬ 
teze asupra „lumii" fizice în totalitatea ei iar încă din 
vremea Antichităţii greceşti a existat o tensiune internă 
în cîmpul filozofiei, anume între tendinţa de a cerceta 
lumea şi pe Dumnezeu şi a le găsi o justificare şi aceea 
de a se preocupa de om, de existenţa umană. Imaginea 
filozofului ThalesdinMilet care, privind către stele (către 
lumea exterioară), cade într-o groapă, este, s-a spus, în¬ 
truchiparea acestui conflict interior al filozofiei. 

Este o cale ocolită aceasta pe care, pentru a afla ce este 
timpul (respectiv ce este fiinţa, dacă ne vom pune pro¬ 
blema din Sein und Zeit), trebuie mai întîi să cunoaştem 

ce este Dasein- ul, fiinţarea de care timpul este intim 
legat şi cu care chiar se identifică. La întrebarea „ce este 
timpul ?“, răspunsul se va referi la ce anume este Da- 
sein-\A şi astfel cunoaşterea Dasein- ului va sta ca răspuns 
pentru întrebarea privitoare la timp. Nu este numai o 
cale ocolită aceasta, ci este aproape de neînţeles cum, 
întrebînd ce este timpul, ni se va răspunde ce este Da- 
sein- ul. Insă pentru a vedea care este sensul acestui răs¬ 
puns trebuie să urmărim „calea ocolită" pe care medi¬ 
taţia asupra timpului (transformată acum într-una asupra 
Dasein-u\m) o va urma în continuare. 

Fiinţarea către considerarea căreia ne-a condus între¬ 
barea privitoare la timp este Dascin-u\, o fiinţare „pe care 
o cunoaştem ca viaţă umană". Această fiinţare sîntem 
noi înşine, la ea ne referim fiecare dintre noi atunci cînd 
spunem „eu sînt". Privită în fiinţa sa, această fiinţare este 
„de fiecare dată", căci în enunţul fundamental „eu sînt“ 
ea se vizează pe sine aşa cum este ea într-un moment sau 
altul. Enunţul „eu sînt", spune Heideggerîn acest mo¬ 
ment, este adevăratul enunţ despre fiinţa omului, despre 
caracterul său de Dasein. Asemenea enunţuri, despre ceva 
care este „de fiecare dată", au structura logică a unor „ex¬ 
presii ocazionale", cum le numeşte Husserl în paragra¬ 
ful 26 din Logische Untersuchungen. Iar această „ex¬ 
presie ocazională", cum este enunţul „eu sînt", pare să 
exprime într-o mare măsură fiinţa omului, căci omul, ca 
Dasein , este o fiinţare care este „de fiecare dată". 

Alături de termenul Dasein este introdus, în acest 
loc al conferinţei, cel de Jeweiligkeit (faptul-de-a-fi- 
de-fiecare-dată). El este, cum a fost arătat şi de către 

Kisiel 29 , termenul-cheie al textului de faţă şi el necesită 
o analiză mai amplă, în strînsă legătură cu termenul Da- 
sein, pe care, după cum se va vedea, îl „condiţionează". 
KlSIEL observă că acest fapt-de-a-fi-de-fiecare-dată ne 
arată de ce denumirea de Da-sein (faptul-de-a-fi-loc-pri- 
vilegiat-al-deschiderii) a devenit, la Heidegger, un nume 
pentru fiinţarea care sîntem noi înşine: anume pentru 
a înlocui pe cel de „experienţă factică a vieţii" (faktische 
Lebenserfahrung), experienţă care survine în situaţii de 
viaţă. în termenul Dasein, care, tradus aproximativ, dar 
în sensul gîndit de Heidegger, înseamnă „fiinţa-aici", 
este implicat acest fapt-de-a-fi-de-fiecare-dată. „Eu sînt" 
înseamnă, în cele din urmă, fără a pierde nici una din¬ 
tre nuanţele acestui enunţ, „eu sînt aici, în această situa¬ 
ţie de viaţă, ca o individualitate temporală, determinată 
temporal". 

Jeweiligkeit este un concept care, ulterior, va dispărea 
din cuprinsul aparatului conceptual heideggerian. El ex¬ 
primă, în această fază, potrivit lui KlSIEL 30 , „unicitatea 
temporală a sinelui" ( die Einmaligkeit des Selbst) şi co¬ 
există cu termenul Dasein, deşi este implicat în acesta. 
Jeweiligkeit, putem spune, este „particularitatea tempo¬ 
rală" a Dasein-v\\ii, ea exprimă faptul că această fiinţa¬ 
re nu poate fi înţeleasă în fiinţa sa decît dacă se ia în con¬ 
siderare felul său de „a-fi-de-fiecare-dată“. 

Conceptului de Jeweiligkeit i-a luat locul, în Sein und 
Zeit, acela de Jemeinigkeit (pe care îl putem traduce ca 
,,faptul-de-a-fi-de-fiecare-dată-al-meu“). Cele două con- 


29 Der Zeitbegriff ..., p. 196. 

30 Ibidem, p. 199. 



cepte nu trebuie cu siguranţă echivalate; este mai degra¬ 
bă necesar să vedem care a fost „cîştigul“ sau „pierderea" 
care a survenit pe acest parcurs. Unul dintre comenta¬ 
tori, anume KlSlEL 31 , care şi-a îndreptat în mod deose¬ 
bit atenţia asupra conceptului de Jemeinigkeit, a obser¬ 
vat faptul că „terminologia existenţei" a pătruns foarte 
tîrziu în sfera de interes a lui Heidegger, şi anume abia 
în ultima fază a redactării lucrării. El a evitat pînă la un 
moment dat această terminologie, iar termeni precum 
„existenţă" şi „decizie" au fost chiar ironizaţi de Heideg¬ 
ger în prelegerea din semestrul de vară al anului 1925 3 -. 
Toată perioada marburgheză are în prim-planul ei proble¬ 
matica temporalităţii, iar Jeweiligkeit este un concept 
ce ţine strict de această problematică. Prin schimbarea for¬ 
mei sale în Jemeinigkeit este adăugat, în cuprinsul lucră¬ 
rii, un conţinut nou acestui concept, pe lîngă cel iniţial. 
Acest conţinut pare a fi unul care ţine de „existenţă". Se 
poate cîndva fixa ca sarcină a unei cercetări necesare adu¬ 
cerea la lumină a modului în care problematica existen¬ 
ţei a intervenit la un moment dat în elaborarea primei părţi 
din Sein und Zeit, a felului în care ea a ajuns să se supra¬ 
pună cu problematica fiinţei şi a temporalităţii (desco¬ 
perite foarte devreme de Heidegger) şi această cercetare 
va putea lua în considerare modificarea de terminologie 
în ce priveşte meditaţia asupra timpului. Pe scurt, por¬ 
nind de la compararea variantelor succesive a ceea ce a 
fost gîndit prin Jemeinigkeit, se poate descoperi modi- 

31 Ibidem, p. 195. 

32 Cf. GA 20, p. 375. 

ficarea pe care problematica existenţei a provocat-o în 
gîndirea temporalităţii. 

In perioada genezei lui Sein und Zeit, localizată de 
către KlSlEL între anii 1919 şi 1926, Heidegger s-a pre¬ 
ocupat îndeosebi de formarea unui aparat conceptual 
adecvat din punct de vedere filozofic. De aceea, unele 
concepte au jucat doar un rol de intermediar pe dru¬ 
mul către limbajul pe deplin articulat din Sein und Zeit. 
Dispariţia lor poate fi socotită „misterioasă", însă nu 
este mai puţin adevărat că ele servesc enorm interpre¬ 
tării, atunci cînd încercăm să reconstituim calea pe care 
Heidegger a ajuns la „noutatea absolută" a filozofiei din 
Sein und Zeit. In plus, ele dezvăluie capodopera lui Hei¬ 
degger ca rezultat al unui important efort de concentra¬ 
re, de sistematizare a unor gînduri care, în prelegerile din 
anii anteriori, sînt înfăţişate în multe locuri cu mai mare 
claritate, dar nu sînt prinse totuşi într-un întreg, nu iau 
forma unui „program" coerent de cercetare. S-a vorbit 
deseori de „eşecul" lucrării Sein und Zeit 33 , iar temeiul 
acestei discuţii a fost de cele mai multe ori forma ei in¬ 
completă, faptul că a doua parte n-a mai fost niciodată 
scrisă şi publicată. Cunoaşterea genezei lucrării, desco¬ 
perirea, în vremea din urmă, a „tînărului Heidegger" 
par a aduce dovada că Sein und Zeit a fost totuşi un capăt 
de drum şi nu doar un „început" nedesăvîrşit pe dru¬ 
mul gîndirii lui Heidegger. 

33 POGGELER ,Drumul..., p. 54. 

După ce meditaţia a descins, cu puţin înainte, în cîm- 
pul problematicii Dasein-\A\ii, ne întîmpină o întrebare 
care ne îndreaptă o clipă privirea înapoi. „Insă era nevo¬ 
ie de această reflecţie complicată pentru a ajunge la Da- 
sein ? Nu era suficient să spunem că actele conştiinţei, că 
procesele sufleteşti sînt în timp — chiar şi atunci cînd aces¬ 
te acte sînt îndreptate către ceva care, el însuşi, nu este de¬ 
terminat de timp ?“ Cu alte cuvinte, nu puteam sesiza din 
prima clipă care este punctul de pornire pentru o medi¬ 
taţie asupra timpului, pornind de la cea mai simplă ob¬ 
servaţie, aceea că procesele sufleteşti au loc în timp ? A 
fost o cale ocolită cea urmată pînă în acest moment, însă 
ea n-a fost bătută în zadar. Căci întrebarea privitoare la 
timp este nevoită să descopere o „legătură posibilă" între 
ceea ce este „în timp“ şi adevărata temporalitate. înţe¬ 
legerea obişnuită a timpului a servit ca fir călăuzitor pen¬ 
tru accesul la o înţelegere mai originară, pornind de la 
temporalitate. însă timpul înţeles la nivel obişnuit a fost 
dezvăluit ca derivat din temporalitate şi deci această în¬ 
ţelegere este îndreptăţită între anumite limite. Potrivit 
celor spuse în Sein und. Zeit : „reprezentarea obişnuită 
a timpului îşi are dreptul său natural" 34 . Prin urmare, chiar 
derivat din temporalitatea autentică, acest timp nu tre¬ 
buie nesocotit, căci face parte totuşi dintr-un răspuns 
complet la întrebarea privitoare la timp. 

Timpul natural a servit pînă acum ca bază pentru ex¬ 
plicarea timpului, se spune în continuare. Această bază 

34 SuZ, p. 426. 

este acum părăsită ca punct de plecare posibil, de vreme 
ce s-a văzut că Dasein- ul uman este „în timp“, însă în- 
tr-un sens privilegiat, astfel încît numai pornind de la ea 
se poate distinge ce anume este timpul. 

Este necesar, prin urmare, ca această fiinţare privile¬ 
giată în raport cu timpul să fie descrisă în determinaţiile 
fundamentale ale fiinţei sale. 

Descrierea determinaţiilor fundamentale 

ale Dasein -ului 

Indicarea structurilor fundamentale ale Dasein-ubs\, 
care face parte integrantă din demersul de faţă, este reali¬ 
zată din perspectiva temporalitaţii Dasein-vXm. Compa- 
rînd această trecere în revistă a structurilor Dasein- ului 
cu analiza lui pe care o oferă lucrarea Sein und Zeit, vom 
constata că aceste două variante ale aceluiaşi demers di¬ 
feră în cel puţin trei privinţe: 

a) în Sein und Zeit, analiza fundamentală a Dasein- ului 
este iniţiată pornind de la necesitatea punerii întrebării 
privitoare la fiinţă. Dasein- ul, ca fiinţare care pune între¬ 
barea privitoare la fiinţă, este analizat în structurile de 
fiinţă pentru ca abia mai apoi această întrebare să poată 
fi pusă cu adevărat. Analiza Dasein-u\\n are în primul 
rînd o relevanţă ontologică. In secţiunea a doua a lucră¬ 
rii, ce poartă titlul Dasein şi temporalitate, această ana¬ 
litică a Dasein- ului va fi proiectată pe fundalul tempo- 
ralităţii. 

In conferinţa de faţă, indicarea structurilor fundamen¬ 
tale ale acestei fiinţări este cerută de dezvoltarea întrebă¬ 
rii privitoare la timp. Ea are relevanţă pentru înţelegerea 

fenomenului timp. Cu alte cuvinte, în primul caz, Da- 
sein- ul este analizat în calitatea sa de fiinţare privilegia¬ 
tă în raport cu fiinţa, iar în al doilea caz în calitatea sa 
de fiinţare privilegiată în raport cu timpul. 

b) în Sein und Zeit, analiza Dasein-xt\m are un carac¬ 
ter sistematic, deoarece această fiinţare este evidenţia¬ 
tă în totalitatea structurilor sale fundamentale şi analiza 
este pusă sub semnul unei determinaţii cu caracter totali¬ 
zator, care este existenţialul numit „grijă". Pe cînd în tex¬ 
tul de faţă se indică numai „cîteva" dintre structurile de 
bază ale Dasein- ului, după cum se spune. Caracterul sis¬ 
tematic nu reprezintă, de astă dată, o condiţie a elaboră¬ 
rii analizei. 

Se va vedea totuşi, în cele ce urmează, că una dintre 
aceste determinaţii fundamentale, anume faptul-de-a-fi- 
de-fiecare-dată, le străbate pe toate celelalte, fără însă a 
avea un caracter totalizator, cum se va întîmpla cu exis¬ 
tenţialul „grijii". 

c) analiza fiinţării numit eDasein nu este realizată, în 
conferinţa de faţă, în contextul „existenţial" ce va deter¬ 
mina analitica Dasein- ului din Sein und Zeit. Cum am 
arătat mai înainte, terminologia „existenţei" a fost foarte 
tîrziu introdusă de către Heidegger în aparatul său con¬ 
ceptual. „Determinaţiile fundamentale" sau „structurile 
fundamentale" ale Dasein-v\\ii prezentate aici se vor numi 
în Sein und Zeit „existenţiali". Aceşti „existenţiali" vor 
îndeplini o funcţie categorială cu referire specifică la Da¬ 
sein. In acest sens, filozofia din Sein und Zeit este tot 
o „doctrină a categoriilor", dar nu în sensul strict tradi¬ 
ţional. „Existenţialii" sînt categorii specifice numai fiin- 

ţării numite Dasein, pe cînd celelalte categorii tradiţionale 
rămîn să se refere numai la fiinţarea care nu este Dasein. 

Urmează acum enumerarea „cîtorva" dintre struc¬ 
turile fundamentale ale fiinţării numite Dasein, care ne 
vor ajuta să înţelegem în ce măsură această fiinţare 
deţine timpul originar, care este temporalitatea. 

1. Prima dintre determinaţiile fundamentale ale Da- 
sei«-ului est e faptul-de-a-fi-în-lume. Lumea, pentru Hei- 
degger, are o realitate transcendentală. Ea nu este „în 
afara“ Dasein-ului şi acesta nu trebuie „să facă cine ştie 
ce artificiu pentru a veni în lume“. Lumea îi este constitu¬ 
tivă. Ea funcţionează ca un apriori, şi nu este descope¬ 
rită, spre a ne exprima în termeni kantieni, prin experienţă. 

„A-fi-în-lume“ nu înseamnă „a fi cuprins în interio¬ 
rul lumii", cum este apa conţinută în pahar, ci este vorba 
mai degrabă de o relaţie intimă cu această lume, în mă¬ 
sura în care ea este dată dinainte şi nu are cîtuşi de puţin 
caracter de exterioritate. Sensul lui „a-fi-în“ din această 
expresie nu este nicidecum unul spaţial, ci acela de „a 
sălăşlui-în“ (In-sein), de a adăsta „în preajma" unui ele¬ 
ment familiar care este luat în grijă, de care ne preocu¬ 
păm. Totalitatea faptului-de-a-fi-în-lume 35 s-a „spart" 
deja la nivel factic într-o seamă de moduri ale acestui ori¬ 
ginar „a-fi-în“: noi sîntem astfel atunci cînd ne preocu¬ 
păm de ceva, fie că numai avem de-a face cu acel ceva 
sau că îl producem, că îl folosim. Toate aceste moduri 


35 ShZ, p. 56. 

de „a fi în“, respectiv de a a ne menţine în preajma a ceva, 
au caracterul preocupării. De aceea, însuşi faptul-de-a-fi- 
în-lume, din care descind toate aceste moduri ale preocu¬ 
pării, este caracterizat ca. preocupare (Besorgen). 

2. Dasein-u\, ca fapt-de-a-fi-în-lume, est e fapt-de-a- 
fi-unul-laolaltă-cu-altul. El este dintru început şi întot¬ 
deauna laolaltă cu alţii. Faptul-de-a-fi-unul-laolaltă-cu- 
altul este un fapt tot atît de originar ca şi faptul-de-a- 
fi-în-lume. Ca şi în cazul lumii, unde Dasein- ul nu tre¬ 
buia să facă un pas în afară pentru a descoperi o lume 
„exterioară", ci o purta dintotdeauna cu sine, el este din- 
totdeauna laolaltă cu ceilalţi, cu care poate deţine această 
lume ca una comună. El îi poate întîlni pe ceilalţi în inte¬ 
riorul acestei lumi, în calitatea lor de a fi asemenea lui, 
ca Dasein. însă există posibilitatea ca el să nu fie abor¬ 
dat de ceilalţi ca Dasein, ci să fie luat ca o fiinţare prin¬ 
tre altele, ca una ce nu deţine o lume. Ceilalţi pot vedea 
în el, la un moment dat, o fiinţare care nu le este aseme¬ 
nea, aşa cum este, să zicem, o piatră lipsită de lume şi 
care nu se poate preocupa de lumea sa. 

3. A fi laolaltă într-o lume este posibil datorită vor¬ 
birii (das Sprechen). Vorbirea este văzută în sensul său 
plenar, care înseamnă totodată „a se exprima pe sine“ 
prin vorbire, atunci cînd vorbeşti cu ceilalţi despre ceva. 
„Orice discurs despre ceva [...] are totodată caracterul 
unei exprimări de sine (Sichaussprechen).“ ib Atunci cînd 
vorbeşte despre ceva, Dasein- ul se exprimă implicit pe 

sine, spune ceva despre el însuşi. în cele spuse despre ra¬ 
portarea sa la lume este implicată dintru început o inter¬ 
pretare de sine a Daseirt- ului. 

Faptul-de-a-fi-în-lume cu ceilalţi se manifestă, cu pre¬ 
cădere, în interiorul vorbirii. Prin vorbire, mai mult ca 
oriunde, fiinţările numite Daseirt participă la o lume co¬ 
mună, sînt „în lume“ şi fiecare este „laolaltă cu ceilalţi". 

4. Dasein- ul este fiinţarea care se determină pe sine 
prin enunţul fundamental „eu sînt“. Acest enunţ nu are 
un sens acelaşi tot timpul, ci unul care exprimă Dasein- ul 
factic, Dasein- ul „de fiecare dată". Faptul-de-a-fi-de-fie- 
care-dată, propriu Dasein- ului, determină şi enunţul 
fundamental al acestuia, care este: „eu sînt". Simplu spus, 
acest fapt-de-a-fi-de-fiecare-dată, care se constituie în- 
tr-una dintre structurile fundamentale ale Dasein- ului, 
se răsfrînge şi asupra enunţului său. 

în mod primar, Dasein-ul este „în lume" şi, fiind ast¬ 
fel, el este totodată un Dasein „al meu". El este „în lume" 
ca Dasein al meu, ca Dasein ce îmi este propriu. Această 
calitate a Dasein-\Am de a fi propriu , de a fi al meu, se 
află într-o legătură intimă cu determinaţia sa tempora¬ 
lă, aceea de a fi „de fiecare dată", astfel încît se poate spune 
că Dasein- ul este unul propriu prin faptul că este de fie¬ 
care dată. Dasein-ul este determinat de această „parti¬ 
cularitate temporală" şi o analiză a structurilor sale fun¬ 
damentale nu poate face nicicînd abstracţie de aceasta, 
spune Heidegger. 

Se observă prin urmare că toate structurile fundamen¬ 
tale ale Dasein-xt\m se regăsesc la nivelul acestei „parti- 

cularităţi temporale" şi din aceasta se poate cel mai bine 
observa că analiza de faţă este centrată pe dimensiunea 
sa temporală, implicată pe tot parcursul analizei. Nu ast¬ 
fel stau lucrurile în Sein und Zeit, unde demersul are două 
momente distincte. Temporali ta tea Dasein-xAm este, ce’-i 
drept, de la început indicată, însă analiza structurilor fun¬ 
damentale este realizată separat de temporalitate, pentru 
ca apoi, după ce a fost încheiată, ea să fie „proiectată" 
pe fundalul temporalităţii, în cadrul unui demers dis¬ 
tinct ce constituie conţinutul secţiunii a doua a lucrării. 

5. S-a văzut cu puţinînainte că Dasein- ul este determi¬ 
nat ca fapt-de-a-fi-laolaltă-cu-ceilalţi; ca o consecinţă a 
acestui fapt, el ajunge să nu mai fie el însuşi, ci să fie aca¬ 
parat de modul de a fi al celorlalţi, să se piardă printre 
aceştia. Această cădere (cum este numită în Sein und Zeit) 
a Dasein- ului din felul său de a fi propriu se petrece la 
nivelul cotidianităţii. în cotidianitate „nimeni nu este el 
însuşi", intrînd sub dictatura impersonalului „se“. 

6. Fiinţarea pe care o urmărim în determinaţiile sale 
fundamentale este o fiinţare preocupată de fiinţa sa. S-a 
putut vedea, în cele spuse mai înainte, că de fiecare dată 
cînd Dasein -ul vorbeşte despre un lucru sau altul, în 
această vorbire a lui este implicată o vorbire despre sine, 
o interpretare de sine. Tot astfel, orice preocupare a Da- 
sein- ului pentru un lucru sau altul are ca fundal o preo¬ 
cupare a lui pentru fiinţa sa. 

Această preocupare a Dasein- ului pentru fiinţa sa este 
redată, în analiza fundamentală din Sein und Zeit, prin 
existenţialul grijii. Acest existenţial le cuprinde în sine 

pe toate celelalte şi el împlineşte analiza, cu ajutorul său 
fiind desprins „sensul fiinţei Dasein-\Axt\“. Capitolul şase 
din prima secţiune a lucrării poartă titlul: Grija ca fiinţă 
a Dasein-ului. 

Acest existenţial numit grijă îndeplineşte o funcţie to¬ 
talizatoare, deoarece, prin el, structura Dasein-w\\i\ este 
determinată ca întreg. 

In contextul examinării acestui existenţial al grijii se 
poate sesiza cel mai bine diferenţa dintre punctul de ple¬ 
care al cercetării de faţă şi punctul de plecare din Sein 
und Zeit. In Conceptul de timp, analiza Dasein-ului este 
realizată urmînd firul călăuzitor al întrebării privitoare 
la timp şi tocmai de aceea faptul-de-a-fi-de-fiecare-dată 
capătă rolul de liant al structurilor Dasein-xt\\n. Accen¬ 
tul este pus pe această „particularitate temporală" a Da- 
sefw-ului, de vreme ce această fiinţare este abordată ca 
fiinţare privilegiată, printre celelalte fiinţări, în raport 
cu timpul. 

In Sein und Zeit, punctul de plecare îl constituie în- 
trebareaprivitoare la fiinţă şi Dasein- ul este vădit ca fiin¬ 
ţare privilegiată în raport cu fiinţa, prin faptul că este sin¬ 
gura dintre fiinţări care întreţine o relaţie cu fiinţa ş i deţine 
o înţelegere a ei. Accentul va cădea pe preocuparea Da- 
sein- ului pentru fiinţa sa, anume pe structura care face 
posibilă această preocupare şi care este „grija". Raportul 
privilegiat al Dasein- ului cu timpul nu este pierdut din 
vedere, dar intră în umbra privilegierii Dasein-xthix în ra¬ 
port cu fiinţa. El nu va mai juca rolul central, dar va în¬ 
deplini o funcţiune determinată. De vreme ce fiinţa nu 
poate fi nicicînd înţeleasă decît dintr-un orizont tempo¬ 
ral, fiinţarea numită Dasein va fi singura dintre fiinţări 

care deţine o înţelegere a fiinţei tocmai pe baza legăturii 
sale intime cu timpul. Raportul său privilegiat cu timpul 
reprezintă condiţia pentru raportul său privilegiat cu 
fiinţa. In acest sens se poate spune că trecerea de la me¬ 
ditaţia asupra Dasein-\Au\ aşa cum o aflăm în conferin¬ 
ţa din anul 1924 la concepţia despre Dasein din Sein 
und Zeit se petrece în deplină continuitate, fără ruptură. 

7. Următoarea dintre structurile fundamentale ale Da- 
sem-ului evidenţiate aici este „situarea afectivă" a aces¬ 
tei fiinţări. Termenul „tehnic" utilizat în Sein und Zeit 
este acela de Befindlichkeit. El apare în textul de faţă în 
traducerea citatului din Cartea a Xl-a a Confesiunilor, ceea 
ce dovedeşte că era, la vremea aceea, deja inclus în apa¬ 
ratul conceptual heideggerian. Cu toate acestea, dome¬ 
niul pe care el îl acoperă este descris de către Heidegger 
aici prin parafrază. Nu este numit în acest loc un alt ter¬ 
men tehnic care să-i redea conţinutul. „Situarea afecti¬ 
vă" apare pentru prima oară la Heidegger în prelegerea 
din semestrul de iarnă al anului 1919-1920, dar nu ca ter¬ 
men fixat, ci menţionat doar în treacăt. 

8. Nu putem cunoaşte TUseiw-ulprintr-o considera¬ 
re a sa din exterior, ci trebuie să fim însuşi Dasein- ul. 
El nu poate face obiectul unei demonstraţii şi nici nu poate 
fi vădit ca atare. Raportul primordial cu Dasein- ul se îm¬ 
plineşte numai prin faptul de a fi acest Dasein, în chip 
nemijlocit. Atunci cînd se experimentează pe sine prin 
felul în care vorbeşte despre sine sau se autointerpretea- 
ză, el nu se „deţine" pe sine decît într-un mod cu totul 
determinat, care nu poate înlocui faptul nemijlocit de 

a fi acest Dasein. Căci vorbind despre sine el oferă o 
explicitare de sine marcată de cotidianitate, de ceea ce, 
la nivel cotidian, se enunţă cu privire la Dasein, dintr-o 
perspectivă dominată de tradiţie şi de impersonalul „se“. 

Condiţia autenticităţii sau 

problema sfîrşitului 

După ce a trecut în revistă determinaţiile funda¬ 
mentale ale Dasein- ului, Heidegger face o observaţie 
cu privire la legitimitatea acestei analize abia întreprinse. 
Ea a fost realizată în virtutea presupoziţiei că fiinţarea 
pe care tocmai a analizat-o în structurile sale funda¬ 
mentale este accesibilă cercetării. Desigur că această pre¬ 
supoziţie poate fi înlăturată, nemaifiind acceptată la un 
moment dat, şi atunci e posibil ca fiinţarea prin care 
întrebarea privitoare la timp capătă un răspuns să refuze 
să ofere acest răspuns. 

Insă nu poate fi invocat în acest sens insuccesul unei 
anumite discipline în a cunoaşte Dasein- ul. Dacă psi¬ 
hologia nu reuşeşte să ducă pînă la capăt meditaţia sa 
asupra acestei fiinţări nu înseamnă că fiinţarea Dasein 
este neapărat inaccesibilă. Şi nici capacitatea umană limi¬ 
tată de a cunoaşte nu poate fi invocată în acest sens. 
Dificultatea nu este de ordin „teoretic" şi nu priveşte 
capacitatea unei ştiinţe determinate de a ajunge sau nu 
la o cunoaştere a Dasein-vXui. Dificultăţile cu care se 
confruntă ştiinţele despre om se fundează toate într-o 
dificultate unică. Şi anume în aceea de a surprinde fiin¬ 
ţarea pe care o tematizează la nivelul autenticităţii sale, 
sau, în termeni heideggerieni, a surprinde Dasein- ul în 
autenticitatea fiinţei sale. 

Condiţia pentru analiza Dasein-\Avi\ este, prin ur¬ 
mare, autenticitatea. Acest lucru îl arată Heidegger la în¬ 
ceputul celei de-a doua secţiuni din partea publicată din 
Sein and Zeit. Analiza pe care a întreprins-o în prima 
secţiune a descris doar fiinţa neautentică a Dasein- ului. 
Dar ce înseamnă oare a surprinde Dasein- ul în fiinţa sa 
autentică ? Ce anume i-a lipsit analizei şi de ce trebuie 
ea completată printr-un demers ulterior ? Răspunsul îl 
aflăm în acelaşi loc din Sein und Zeit , unde se spune că 
fiinţa Dasein-xt\m trebuie adusă la lumină deopotrivă în 
„autenticitatea" şi „totalitatea" sa: „Analiza existenţială 
de pînă acum a Dasein- ului nu poate avea pretenţia de 
a fi una originară. In deţinerea prealabilă a stat mereu 
doar fiinţa neautentică a Dasein- ului şi aceasta ca una 
neîntreagă. Dacă interpretarea fiinţei Dasein- ului ca 
fundament al elaborării întrebării ontologice fundamen¬ 
tale trebuie să devină originară, atunci ea trebuie să fi 
adus mai înainte la lumină, la un nivel existenţial, fiinţa 
Dasein-\Amin autenticitatea şi totalitatea sa posibilă." 37 

A surprinde Dasein -ul înfiinţa sa autentică înseam¬ 
nă a-l surprinde în totalitatea sa. Interpretarea Dasein- 
ului nu trebuie numai să se adecveze obiectului său, ci 
trebuie să-şi asigure această fiinţare în întregul său: „O 
interpretare ontologică originară cere însă nu numai o 
situaţie hermeneutică asigurată printr-o adecvare la fe¬ 
nomene, ci ea trebuie să se asigure în chip expres dacă 
deţine dinainte întregul fiinţării ce serveşte ca temă." 38 


37 SuZ, p. 233. 

38 SuZ, p. 232. 

Care este însă dificultatea ce intervine atunci cînd vrem 
să surprindem Dasein- ul în fiinţa sa autentică, respectiv 
în întregul său ? După cum am mai spus, dificultatea 
este una ce ţine de fiinţarea însăşi pe care o examinăm. 
Căci Dasein- ul, ca fiinţare, nu poate fi nicicînd întîlnit, 
la nivel factic, în întregul său. „Eu sînt totuşi, cu Da- 
sein-u\ meu, întotdeauna « pe drum ».“ Rămîne întot¬ 
deauna ceva în afara privirii atunci cînd considerăm 
Dasein- ul în fiinţa sa, el îşi păstrează mereu un „exce¬ 
dent", căci nu a încetat să fie şi are încă de a fi. Intr-un 
anumit sens, el „nu este încă". Cum putem atunci să-l 
surprindem în întregul său ? 

Dacă Dasein- ul este întotdeauna ceva care nu a ajuns 
la sfîrşit, el nu poate fi surprins totuşi nici atunci cînd 
şi-a atins sfîrşitul. Căci de îndată ce şi-a atins sfîrşitul, 
el încetează să mai fie şi nu mai putem, desigur, să vor¬ 
bim despre ceva care nu mai este. Aporia în faţa căreia 
ne aşază Dasein- ul este următoarea: „înainte de acest 
sfîrşit el nu e niciodată cu adevărat ceea ce este; şi cînd 
este astfel, atunci el nu mai este." Pentru a afla o ieşire 
din acest impas, meditaţia se vede, prin urmare, nevoi¬ 
tă să se aplece asupra „graniţei" dintre Dasein- ul care este 
totuşi, fără a fi cu adevărat ceea ce este, şi Dasein- ul care 
nu mai este. 

Moartea ca posibilitate extremă şi 

Dasein -ul ca fiinţă-posibilă 

Heidegger spune că „autenticitatea Dasein-ului este 
ceea ce constituie posibilitatea extremă a fiinţei lui“. Or, 
în Sein und Zeit se va vedea că această „posibilitate ex- 

tremă“ a fiinţei Dasein-\i\m este moartea 39 . Dasein- ul 
nu sfîrşeşte precum celelalte fiinţări, ci are un mod pro¬ 
priu de a sfîrşi. O scurtă analiză heideggeriană aflată în 
paragraful 48 din Sein und Zeit ne arată ce înseamnă „a 
sfîrşi“ în cazul fiinţărilor ce nu sînt de ordinul Dasein- ului 
şi cum el deţine şi în acest caz o particularitate. „Moar¬ 
tea, ca sfîrşit al Dasein-\A\ii, nu poate fi caracterizată prin 
nici unul dintre aceste moduri ale sfîrşirii. “ 40 

Dasein- ul sfîrşeşte, într-un fel, înainte de a ajunge la 
sfîrşit. Terminologic, acest fapt este exprimat în felul 
următor: el nu este o fiinţă care ajunge în chip firesc la 
sfîrşit (Zu-Ende-sein), ci una care este întru sfîrşit (Sein 
zum Ende). In analitica existenţială a fost evidenţiat fap¬ 
tul că Dasein- ul este mereu „înaintea lui însuşi", că el 
anticipează ceea ce el însuşi va fi, şi în acest moment 
se vădeşte că el îşi anticipează chiar propriul sfîrşit. El 
pre-merge către moarte. Moartea nu este, pentru el, nu¬ 
mai un sfîrşit, dar este şi un mod de a fi. Acest mod de 
a fi este unul posibil, deoarece, prin anticiparea pe care 
o întreprinde, Dasein- ul se aşază dintru început în cîm- 
pul posibilului, acordîndu-i o preeminenţă faţă de ceea 
ce este real. „Dasein- ul, ca viaţă umană, este primor¬ 
dial fiinţă-posibilă 

Se poate spune, prin urmare, că moartea are relevanţă 
şi în existenţa factică a Dasein-n\m, că îl determină în 
modul lui de a exista factic. De îndată ce a început să fie, 
Dasein- ul se confruntă, prin actul anticipării, cu moar¬ 
tea sa posibilă: „Ceea ce înţelegem prin moarte ca 


39 SuZ, p. 250. 

40 SuZ, p. 245. 

sfîrşire nu are sensul unui fapt-de-a-fi-la-sfîrşit al Da¬ 
sein- ului, ci al unui fapt-de-a-fi-întru-moarte al acestei 
fiinţări. Moartea este un mod de a fi, pe care Dasein- ul 
şi-l asumă îndată ce este.“ 41 

Problema morţii intervine în cîmpul meditaţiei de¬ 
spre Dasein dintr-o necesitate metodică. Ea vine să ofere 
o cale de ieşire din „aporia" cu care s-a văzut confrun¬ 
tată gîndirea atunci cînd a căutat să surprindă această 
fiinţare în întregul ei. Fenomenul morţii a fost cercetat 
în calitatea sa de fenomen ce condiţionează o privire 
asupra Dasein-xAxti ca întreg — în contextul mai larg al 
problemei „sfîrşitului". Ea a fost abordată, în fond, ca 
un „fenomen al vieţii", după cum spune Heidegger la 
p. 246 din Sein und Zeit, şi nu se poate crede nicicînd 
că importanţa pe care i-o acordă Heidegger în cuprin¬ 
sul lucrării, ca şi în textul de faţă, vădeşte în vreun fel 
o „tendinţă către morbid" a acestei filozofii. Problema 
morţii şi discursul despre moarte sînt la fel de legitime 
ca moartea însăşi. 

Dasein -ul de neînlocuit 

Printre posibilităţile deschise Dasein- ului de al său fapt- 
de-a-fi-laolaltă cu ceilalţi este şi aceea ca el să poată fi re¬ 
prezentat, în anumite situaţii, de către altcineva, de către 
ceilalţi. O experienţă se poate transmite, se poate comu¬ 
nica, iar prezenţa nemijlocită a Dasein- ului, prezenţa 
factică, poate fi suplinită printr-o „informare" cu privire 
la „experienţa" celorlalţi. De pildă, opinia Dasein-u\\ti 


41 SuZ, p. 245. 


47 



într-o problemă sau alta poate fi şi este reprezentată de 
altcineva sau de ceilalţi, fără modificări esenţiale. 

Insă, pe de o parte, Dasein -ul nu poate fi „înlocuit" 
atunci cînd ajunge la sfîrşit, iar, pe de altă parte, nu poate 
obţine decît o „falsă informaţie" despre ce este moartea 
atunci cînd se confruntă cu moartea altuia. Moartea este 
întotdeauna moartea mea, atît în sensul că nimeni nu 
poate muri în locul meu, cît şi că moartea celuilalt nu-mi 
spune nimic despre ce înseamnă a muri. 

Sfîrşitul este unul „propriu". Ca unul ce este propriu, 
el nu poate fi experimentat ca real, ci se revelează numai 
prin chipul său posibil. Moartea există numai ca posibi¬ 
litate, însă în posibilul ei se deschid două domenii diferi¬ 
te, ca urmare a atitudinii diferite pe care o poate avea Da- 
sein-\i\ faţă de moarte. El o poate „uita", admiţînd-o ca 
posibilă, sau se poate angaja în cîmpul acestui posibil, prin 
actul anticipării, căutînd să obţină dinainte o experienţă 
valabilă a propriei morţi. Aceste două atitudini pot co¬ 
exista, tot aşa cum în fiinţaD^sei«-ului realul şi posibilul 
coexistă, avînd, unul sau celălalt, rolul determinant. 

Moartea, ca moarte anticipată, spre care Dasein -ul 
pre-merge, a fost numită în textul de faţă cu un termen 
care elimină orice dubiu cu privire la natura ei, ca „feno¬ 
men al vieţii"; a fost numită „săvîrşire" (das Vorbei). Ast¬ 
fel exprimată terminologic, moartea este numită cu pri¬ 
vire la funcţia sa determinată, pe care o vom examina 
în cele ce urmează. 

Dasein -ul nu este „ceva", ci este un „cum" 

In textul conferinţei se spune în continuare: „Această 
săvîrşire nu este « ceva », ci un « cum », şi anume adevă- 

râtul « cum » al Dasein -ului meu. Această săvîrşire, spre 
care eu pot pre-merge ca înspre una ce este a mea, nu 
este « ceva », ci pur şi simplu un « cum », propriu Da- 
sem-xAvâ meu.“ 

Săvîrşirea Dasein- ului, pe care acesta o anticipează, 
nu are un conţinut anume ce trebuie experimentat, ci 
este mai degrabă cea care face posibilă experimentarea 
de sine a Dasein- ului. Moartea, cum am mai spus, este 
resimţită de către Dasein ca un mod de a fi, ca un „cum“. 
Ea este anticipată numai în această latură, ca mod pro¬ 
priu de a fi şi nu ca moment determinat. Ea revelează 
un „cum“, un fel de a fi, pe care Dasein -ul şi-l asumă. 
Prin pre-mergerea sa, el însuşi devine un „cum“, în sen¬ 
sul cz felul său de a fi devine definitoriu. A spune că Da- 
sein -ul este un „cum“ înseamnă a spune că el este un „mod 
de a fi“. 

Săvîrşirea, anticipată de către Dasein, îi descoperă aces¬ 
tuia faptul că, dintru început şi de cele mai multe ori, el 
este în modul cotidianităţii. Ea face vizibilă cotidianita- 
tea ca mod de a fi ce este propriu Dasein- ului, o arată în 
al său „cum“. 

Modul de a fi al Dasein-\Axâ dă seama despre fiinţa aces¬ 
tei fiinţări. Faptul căDasein-ul este (fiinţa Dasein-vXm) 
poate fi înţeles pornind de la felul în care el este. Astfel 
putem interpreta enunţul din textul de faţă, care spune: 
„categoriafundamentală a acestei fiinţări este acel« cum »“. 

„Fenomenul fundamental al timpului" 

sau timpul autentic 

Meditaţia de pînă acum poate trezi impresia că s-a în¬ 
depărtat în mod vicios de punctul său de plecare. Intre- 

barea privitoare la timp, care s-a pus la început, pare a 
fi pierdută din vedere în cursul unei analize atît de com¬ 
plexe a Dasein- ului — fiinţarea care era menită să aducă 
o clarificare în problema timpului. 

Din cele spuse în continuare se va vedea că pre-merge- 
reaîntru moarte a Dasein-\A\i\ are în primul rînd o sem¬ 
nificaţie temporală: „Aceastăpre-mergere nu este altce¬ 
va decît viitorul autentic şi unic al propriului Dasein. 
In pre-mergere, Dasein- ul este viitorul său, astfel încît, 
în această orientare a sa către viitor, el revine la trecu¬ 
tul şi la prezentul său.“ 

Moartea, ca săvîrşire a Dasein- ului, reprezintă repe¬ 
rul temporal prim al acestei fiinţări. Dasein- ul se „ori¬ 
entează" în materie de timp pornind de la săvîrşirea sa. 
Anticiparea săvîrşirii se constituie ca viitor autentic al 
Dasein-\i\u\. însă viitorul Dasein-xAxn nu este dimen¬ 
siunea temporală unică pe care pre-mergerea o pune în 
joc. Acest viitor se repercutează asupra prezentului ca 
şi asupra trecutului, astfel încît Dasein- ul devine „locul" 
în care cele trei dimensiuni temporale se unesc. El este 
totodată prezent, trecut şi viitor. în acest sens, am putea 
spune, el este „însuşi timpul", iar nu „în timp". 

Prin Dasein, fenomenul fundamental al timpului se 
descoperă a fi viitorul. Pre-mergerea Dasein-v\\i\ către 
săvîrşirea sa instituie această preeminenţă a dimensiu¬ 
nii viitorului faţă de trecut şi prezent. însă în cursul 
acestei pre-mergeri, în care el îşi surprinde propriul 
viitor, are loc o revenire la trecutul şi prezentul propriu. 
Preeminenţa viitorului este aşezată de Heidegger pe fun¬ 
dalul unei determinări reciproce a celor trei „ecstaze" 
temporale, cum au fost numite în Sein und Zeit. 

în istoria gîndirii despre timp, fiecăreia dintre dimen¬ 
siunile temporale i-a fost acordată, într-un moment sau 
altul, funcţiunea determinantă. Carr arată, privitor la 
Dilthey, Husserl şi Heidegger, felul în care cei trei gîn- 
ditori au avut acelaşi punct de plecare în meditaţia lor 
asupra timpului (anume „caracterul temporal al trăiri¬ 
lor"), dar fiecare dintre ei a ajuns într-un loc diferit, acor- 
dînd preeminenţă cînd trecutului (Dilthey), cînd prezen¬ 
tului (Husserl), cînd dimensiunii viitorului (Heidegger). 
Toţi aceşti gînditori, arată acelaşi comentator, au sur¬ 
prins fenomenul originar al temporalităţii, adică au în¬ 
cercat să gîndească unitatea mai profundă a celor trei 
dimensiuni temporale. Dilthey şi Heidegger au încercat, 
în moduri diferite, să se elibereze de dominaţia tradi¬ 
ţională a prezentului, pe cînd Husserl nu s-ar fi detaşat 
de modul în care gîndirea tradiţională concepe timpul, 
înţelegîndu-1 în continuare la un nivel „obişnuit", bazat 
pe o interpretare din perspectiva prezentului. 

Viitorul este, la Heidegger, „fenomenul fundamen¬ 
tal al timpului ", în măsura în care el realizează unitatea 
originară a celor trei ecstaze. în viziunea sa, Dasein-\A 
nu trăieşte exclusiv în viitor, ci trăieşte simultan în pre¬ 
zent, trecut şi viitor; nu trăieşte în viitor, ci doar in¬ 
terpretează trecutul şi prezentul pornind de la viitor. 
Viitorul este, de aceea, „viitor care face ca ceva să fi fost 
şi care prezentizează" (die gewesende-gegenwărtigende 
Zukunft). 42 

Timpulastfelînţeles este timpul autentic, sau „tem- 
poralitatea autentică". 


42 Cf. SuZ, p. 350. 

Timpul neautentic 

Carr 43 este de părere că preeminenţa viitorului la 
Heidegger nu poate fi înţeleasă fără a o pune în direc¬ 
tă legătură cu distincţia dintre autenticitate şi neauten- 
ticitate. Atunci cînd Heidegger spune 44 că viitorul este 
„fenomenulprimordial al temporalităţii originare şi au¬ 
tentice ", implicit se pune problema unei temporalităţi 
neautentice. Distincţia „existenţială" între autenticitate 
şi neautenticitate stă la baza „alegerii" viitorului ca di¬ 
mensiune temporală originară. Cu siguranţă că Hei¬ 
degger nu acordă viitorului rolul determinant în mod 
decizional, ci numai în urma operării acestei distincţii. 
El admite, prin urmare, şi o variantă neautentică a tem- 
poralităţii, ca temporalitate centrată în dimensiunea pre¬ 
zentului. Conceptul obişnuit de timp oferă o înţelegere 
a timpului pornind de la prezent şi el îşi are, în anumi¬ 
te limite, îndreptăţirea sa, în măsura în care Dasein- ul 
însuşi poate fi neautentic. Cu alte cuvinte, interpretarea 
timpului ca prezent îşi are temeiul în temporalitatea ne¬ 
autentică. 

Heidegger descrie în amănunt cum se manifestă tem¬ 
poralitatea neautentică şi înfăţişează o seamă de „simpto- 
me“ ale sale. El revine cu meditaţia sa asupra ceasului, 
oferind o interpretare mai originară a „folosirii" lui, din 
perspectiva deschisă de analiza Dasein- ului. In cuprin¬ 
sul primei interpretări el arătase că timpul este dat di¬ 
nainte ceasului de către Dasein, prin enunţarea impli- 


4 3 Kiinftige ..., p. 423. 
44 SuZ, p. 329. 

cită sau explicită a unui „acum“. în cea de-a doua inter¬ 
pretare se vădeşte că timpul pe care Dasein- ul îl dă di¬ 
nainte ceasului nu este timpul său autentic. Este un timp 
pe care îl „pierde" chiar în momentul în care îl remite 
ceasului, deoarece îl remite în intenţia de a-1 măsura. 
„Dasein- ul calculează şi se întreabă privitor la un « cît 
de mult » al timpului şi de aceea el nu se raportează nici- 
cînd în mod autentic la timp. Întrebîndu-se astfel, privi¬ 
tor la un « cînd » şi la un « cît de mult », Dasein- ul îşi 
pierde timpul. Ce se întîmplă în cazul acestui mod de 
interogare, dacă ea e una ce pierde timpul ? De unde vine 
timpul ? Dasein- ul care îşi face calcule în privinţa tim¬ 
pului şi care trăieşte cu ceasul în mînă, tocmai acest Da¬ 
sein ce supune timpul calculului spune întruna: « n-am 
timp ». Oare nu se trădează el pe sine prin ceea ce face 
cu timpul, în măsura în care chiar el însuşi este timpul ? 
Să pierzi timpul şi pentru asta să-ţi procuri ceasul !“ 
Prin ultima frază, Heidegger „demască" neautenticul 
cuprins în folosirea ceasului de către Dasein. Dasein-v\ 
spune „n-am timp" cu ceasul în mînă, ceea ce înseam¬ 
nă că el încetează să „deţină" timpul. 

Un alt simptom al temporalităţii neautentice este fap¬ 
tul că „Dasein- ul fuge de « cum » şi se agaţă de un « ce » 
prezent de fiecare dată". Cum s-a putut vedea din cele 
spuse mai înainte, Dasein- ul are acces la viitorul, pre¬ 
zentul şi trecutul propriu doar prin intermediul lui „cum" 
şi nu le poate surprinde ca fiind „ceva". Şi asta pentru 
motivul că timpul luat ca „ceva" se descoperă, pe de-o 
parte, ca ceva ce nu mai este (trecutul) şi ca ceva ce nu 
este încă (viitorul). Doar clipa prezentă pare să fie ceva, 
întinzîndu-şi, cum spunea Lotze, două braţe de nefiinţă, 

unul către trecut şi celălalt către viitor. Accesul la tim¬ 
pul unitar, în care cele trei dimensiuni formează un tot, 
nu poate avea loc decît în varianta lui „cum“. Tempo- 
ralitatea neautentică se vădeşte, potrivit celor spuse, ca 
una ce nu are acces la timpul ca întreg. 

Timpul este Dasein- ul 

Heidegger spune adesea că pentru întrebările filo¬ 
zofiei nu se pot afla răspunsuri definitive, căci ele con¬ 
duc mereu mai departe, deschizînd de fiecare dată un 
alt orizont. O întrebare filozofică nu se pune la întîm- 
plare, ca una de circumstanţă, ci ea trebuie pusă cu ade¬ 
vărat, în chip explicit, iar acest lucru se petrece uneori 
prin repetarea ei. Se poate spune că, la începutul lucrării 
Sein und Zeit, întrebarea privitoare la fiinţă este „scoasă 
din uitare" de către Heidegger prin însăşi repetarea ei. 

întrebarea privitoare la timp, pe care Heidegger o 
pune în această conferinţă chiar dintru început, nu este 
tematizată ca atare decît în cele din urmă cînd, se va 
vedea, va fi totodată modificată. 

însă înainte chiar de a repeta întrebarea cu privire la 
timp, Heidegger găseşte de cuviinţă să repete în acest text 
înseşi răspunsurile la întrebarea „Ce este timpul ?“ „Tim¬ 
pul este Dasein- ul“, răspunde el atunci cînd examinează 
fenomenul timpului natural, al timpului cosmic. Sensul 
acestui răspuns era următorul: Dasein -ul este fiinţarea 
care dă seama despre timp în cea mai mare măsură şi nu¬ 
mai printr-o cercetare aplicată asupra Dasein-xAxA pu¬ 
tem ajunge să aflăm „ce este timpul". Prin aceasta nu s-a 
răspuns în chip definitiv la întrebare, ci numai a fost indi- 

cară o cale către obţinerea unui răspuns ultim. în mod 
surprinzător însă, răspunsul definitiv la întrebarea de¬ 
spre timp pare să enunţe acelaşi lucru ca primul, de vreme 
ce, inversîndu-se termenii definiţiei, se spune: „Dasein- ul 
este timpul." Explicitarea nuîntîrzieînsă să apară: „Tim¬ 
pul este temporal. Dasein- ul nu este timpul, ci tempo- 
ralitatea." 

Dar ce aflăm nou atunci cînd ni se răspunde astfel, 
anume că Dasein- ul nu este timpul, ci este temporalita- 
tea? încă înainte de a iniţia analiza Dasein-u\m, cu indi¬ 
carea structurilor sale fundamentale, Heidegger spunea 
că întrebarea privitoare la timp este preocupată să înţe¬ 
leagă timpul din perspectiva temporalităţii. însă timpul 
despre care s-a întrebat la început reprezintă un derivat 
al temporalităţii, ca timp originar, şi întrebarea privitoa¬ 
re la timp se vădeşte a fi, în fond, întrebarea privitoare 
la temporalitate. Analiza Dasein- ului a arătat că tem- 
poralitatea este timpul surprins în unitatea dimensiuni¬ 
lor sale, timpul ca întreg, avînd o sursă unică: produce¬ 
rea de timp (Zeitigung) a Dasein- ului. Dasein- ul produce 
timpul ca unitate indisolubilă dintre trecut, prezent şi 
viitor. 

Cu toate acestea, timpul văzut ca fenomen unitar nu 
poate fi înţeles ca fiind unul sigur. El este timpul de fie¬ 
care dată al Dasein- ului şi poartă amprenta acestei „uni¬ 
cităţi temporale" a Dasein-\Am. Afirmaţia lui Heidegger 
de la sfîrşitul conferinţei, „timpul este temporal", poate 
fi înţeleasă fără îndoială astfel: timpul este timpul de 
fiecare dată, el nu este ceva în interiorul căruia se petrec 
evenimentele, ci mai degrabă cel care acordă fiecărui 
eveniment o „unicitate". El este zAevkrzvalprincipium 

individuationis. Dasein- ul, prin raportarea sa la timp, 
în variantă autentică, se descoperă ca sine. El devine „el 
însuşi“ prin marca temporală unică pe care şi-o dă sin¬ 
gur, „producînd“ timpul. 

Fiinţă şi timp 

Pentru a clarifica într-o anumită măsură sensul con¬ 
cepţiei despre timp dezvoltată de către Heidegger în 
această conferinţă este necesar să privim cele discutate 
în contextul mai larg al problemei fiinţei şi să vedem 
dacă întrebarea privitoare la fiinţă, pe care Heidegger 
a descoperit-o foarte devreme pe drumul său de gîndire, 
determină în cele din urmă abordarea problematicii tim¬ 
pului aşa cum o întîlnim în conferinţa de faţă. Ceea ce 
înseamnă a vedea în ce măsură meditaţia din Conceptul 
de timp se înscrie în „programul de cercetare" heideg- 
gerian prezentat în Sein und Zeit. 

Heidegger a fost de la început şi pînă la sfîrşit preocu¬ 
pat de întrebarea privitoare la fiinţă. Problema fiinţei, 
se poate spune, a reprezentat problema centrală a gîndi- 
rii sale. Majoritatea comentatorilor operei lui Heidegger 
au sesizat faptul că meditaţia heideggeriană asupra fiin¬ 
ţei s-a constituit în două faze diferite, despărţite de fai¬ 
moasa „răsturnare" sau „schimbare de direcţie" (Kehre) 
vizibilă în conferinţa din anul 1930, Despre esenţa ade¬ 
vărului. Prima cale a gîndirii fiinţei ar fi fost aceea „de 
la Dasein la fiinţă", iar, după răsturnare, fiinţa ar fi fost 
tematizată în ea însăşi, sau, cu cuvintele lui Heidegger, 
„în adevărul său". Drumul urmat de Heidegger „de la 
Dasein către fiinţă" s-a constituit de fapt ca o încercare 

de a gîndi fiinţa din orizontul temporalitaţii Dasein- 
ului. Drumul urmat după răsturnare ar fi fost încercarea 
de a gîndi fiinţa „independent de temporalitate“. 

Dar nu este oare problema timpului înţeles ca tem- 
poralitate a Dasein-\Am o consecinţă directă a elaborării 
întrebării privitoare la fiinţă, din moment ce Dasein- ul, 
ca fiinţare înţelegătoare de fiinţă, este dezvăluit ca tem- 
poralitate ? Nu este oare problema temporalităţii „pro¬ 
vocată" de însăşi întrebarea privitoare la fiinţă ? Pro¬ 
blema timpului la tînărul Heidegger nu putea avea ca 
origine şi scop al ei decît problema fiinţei. 

Vom căuta să dovedim adevărul acestei afirmaţii ur¬ 
mărind cele spuse de Heidegger în două lucrări diferi¬ 
te, respectiv la începutul celei de-a doua secţiuni din Sein 
und Zeit şi în prelegerea din semestrul de vară al anu¬ 
lui 1925, anunţată în orarul Universităţii din Freiburg 
cu titlul Geschichte des Zeitbegriffs. 

In deschiderea celei de-a doua secţiuni din Sein und 
Zeit, Heidegger face un „bilanţ" a ceea a fost obţinut 
prin analitica Dasein-\Am şi arată ce anume este căutat 
în continuare. Şi spune: „Ceea ce căutăm este răspun¬ 
sul la întrebarea privitoare la sensul fiinţei în genere şi 
mai ales posibilitatea unei elaborări radicale a acestei în¬ 
trebări fundamentale a oricărei ontologii. însă elibera¬ 
rea orizontului în care ceva precum fiinţa în genere de¬ 
vine în primă instanţă inteligibil coincide cu elucidarea 
posibilităţii înţelegerii fiinţei în genere, care, ea însăşi, 
aparţine constituţiei fiinţării pe care o numim Dasein. 
Totuşi înţelegerea fiinţei nu poate fi elucidată ca mod 
esenţial de a fi al Dasein- ului decît atunci cînd fiinţarea 

căreia ea îi aparţine este interpretată, la un nivel origi¬ 
nar, în sine însăşi, cu privire la fiinţa sa.“ 45 

Condiţia pentru obţinerea unui răspuns la întrebarea 
privitoare la sensul fiinţei o reprezintă, prin urmare, elu¬ 
cidarea posibilităţii înţelegerii fiinţei în genere, adică o 
interpretare originară a Dasein -ului, ca fiinţare care în¬ 
ţelege fiinţa. „Insă temeiul ontologic originar al exis- 
tenţialităţii Dasein- ului este temporalitatea“, va spune 
el ceva mai tîrziu, în cuprinsul aceluiaşi paragraf 45. 46 

Nu se desprinde oare cu claritate din cele spuse aici 
de către Heidegger că temporalitatea este cercetată în 
contextul elaborării întrebării despre fiinţă şi în vede¬ 
rea obţinerii unui răspuns la această întrebare ? Nu pu¬ 
tem spune, prin urmare, că cercetarea temporalităţii are 
sens numai în vederea punerii concrete a întrebării pri¬ 
vitoare la fiinţă, neavînd o „finalitate" proprie ? 

în prelegerea din anul 1925 Heidegger s-a exprimat 
în chip mai direct cu privire la „dependenţa" problemei 
temporalităţii de problema fiinţei. Conceptul de timp, 
spune el în deschiderea acestei prelegeri, este un con¬ 
cept pe firul căruia „ne apropiem" de problematica fiin¬ 
ţei; el nu poate fi considerat „în sine", ci numai în le¬ 
gătură directă cu întrebarea fundamentală a filozofiei: 
„Astfel, conceptul de timp nu este un concept oarecare, 
ci el stă în legătură cu întrebarea fundamentală a filozo¬ 
fiei [...]. Istoria conceptului de timp este însă atunci isto¬ 
ria descoperirii timpului şi istoria inteipretării sale prin 

45 SuZ,p. 231. 

46 SuZ, p. 234. 

concepte, ceea ce înseamnă că această istorie este istoria 
întrebării privitoare la fiinţa fiinţării ... “ 47 

întreaga meditaţie asupra timpului din conferinţa de 
faţă o putem considera ca o meditaţie „indirectă" asupra 
fiinţei, în măsura în care ea contribuie la evidenţierea 
temporalităţii ce va servi, în Sein und Zeit, ca orizont de 
înţelegere a fiinţei. Determinarea timpului ca pnncipium 
individuationis are, de asemenea, o relevanţă ontologi¬ 
că. Nu este proclamată, ce-i drept, în textul de faţă, „on¬ 
tologia fundamentală" din Sein und Zeit, însă se poate 
spune, pe baza celor arătate despre Dasein şi despre timp, 
că determinarea timpului căutată aici nu este alta decît 
aceea a timpului ca „orizont al înţelegerii fiinţei". 

Modificarea întrebării privitoare la timp 

Orice interogare este un act de căutare, spune unde¬ 
va Heidegger. însă întrebarea poate fi o căutare fără sens, 
o căutare oarbă, atîta vreme cît ea este orientată greşit, 
ţintind către un răspuns nerevelator, un răspuns care 
o închide şi o desfiinţează în calitatea sa de întrebare. 
Ea poate fi, prin urmare, nepotrivită, greşit pusă. „O 
întrebare este o prejudecată atunci cînd, privitor la ceea 
ce ea întreabă, ascunde deja în sine un anumit răspuns, 
sau cînd este o întrebare oarbă, asupra a ceva ce nu poate 
fi interogat." 48 

Sfîrşitul conferinţei Conceptul de timp aduce în prim- 
plan întrebarea „ce este timpul ?“, care la început a fost 


47 GA 20, p. 8. 

48 GA 20, p. 186. 

rostită în mod firesc, în toată simplitatea sa, fără a fi 
pusă problema posibilei ei „adecvări" sau „inadecvări" 
la ceea ce ea întreabă. Urmînd firul ei, meditaţia s-a aple¬ 
cat maiîntîi asupra timpului aşa cum a fost el concep- 
tualizat, încă de foarte devreme, în interiorul filozofiei, 
ieşindu-se totuşi din sfera acestei conceptualizări o dată 
sesizată legătura intimă dintre „timp şi suflet", dintre 
„timp şi Dasein S-a descoperit că Dasein- ul este fiinţa¬ 
rea ce mijloceşte o înţelegere „originară" a timpului şi, 
în cea de-a doua jumătate a conferinţei, această fiinţare 
a fost examinată în structurile sale fundamentale şi în 
relaţia sa multiplă cu timpul. Dasein-u\ s-a vădit ca pu- 
tînd fi, simultan, autentic şi neautentic, iar raportarea 
sa la timp a intrat în raza acestei duble posibilităţi, pur- 
tînd, la rîndul ei, marca autenticităţii sau a neautentici- 
tăţii. Fenomenul originar al timpului, în urma medita¬ 
ţiei despre Dasein, a fost aflat ca fiind „viitorul", timpul 
autentic al Dasein- ului, prin care el interpretează cele¬ 
lalte dimensiuni temporale, unificîndu-le şi evidenţiind 
astfel un fenomen unitar al timpului în raport cu care 
conceptele de „trecut", „prezent" şi „viitor" încetează 
să mai fie relevante. Determinarea nivelului originar al 
fenomenului timp coincide, prin urmare, cu determina¬ 
rea sa ca „temporalitate autentică a Dasein- ului". 

In clipa în care meditaţia asupra timpului a atins 
problematica Dasein- ului (ca fiinţare care este „tem¬ 
porală" într-un mod privilegiat şi care vădeşte faptul 
că fenomenul originar al timpului este temporalitatea 
autentică), întrebarea privitoare la timp s-a transformat 
în întrebarea privitoare la temporalitate. S-a văzut apoi 

că problematica temporalităţii nu poate avea un sens de 
sine stătător, că ea nu poate fi elaborată decît în vede¬ 
rea „apropierii" de un răspuns la întrebarea despre sen¬ 
sul fiinţei. întrebarea privitoare la temporalitate este, 
prin urmare, subordonată întrebării fundamentale a 
filozofiei, anume întrebării privitoare la fiinţă. Iar Hei- 
degger ne îndeamnă la sfîrşitul conferinţei să nu mai cău¬ 
tăm către răspunsul la întrebarea privitoare la timp, ci 
să „repetăm" această întrebare ca una ce priveşte tempo- 
ralitatea. întrebarea „ce este timpul ? “, ca simplă şi fi¬ 
rească întrebare privitoare la timp, s-a transformat în 
întrebarea „cine este timpul ? “ Aceasta este întrebarea 
privitoare la Dasein, acel Dasein al cărui „temei ontolo¬ 
gic" este temporalitate a. 

Rezultă că întrebarea privitoare la timp este, pentru 
Heidegger, însăşi întrebarea privitoare la temporalitate. 
Iar temporalitatea, timpul înţeles ca „orizont al înţele¬ 
gerii fiinţei", este un timp ce nu poate fi problematizat 
decît în legătura sa intimă cu fiinţa, în contextul între¬ 
bării privitoare la fiinţă, ca una ce este „fundamentală", 
este întrebarea „cea mai adîncă", „unica". 49 

Putem spune, în concluzie, că privitor la timp nu se 
poate întreba, în filozofie, decît în legătură cu unica şi 
fundamentala sa întrebare, care este întrebarea privi¬ 
toare la fiinţă. Problema timpului, ca şi oricare alta, de 
altfel, nu poate constitui pentru gîndirea filozofică, o 
problemă „în sine". Ea poate fi pusă numai în spaţiul pre- 


49 Cf. Introducere în metafizică, §§ 1 -2, mai cu seamă 

pp. 10-11. 

ocupării esenţiale a filozofiei, care este, întotdeauna, 
fiinţa. Problematica timpului joacă un rol esenţial atunci 
cînd filozofia îşi pune problema fiinţei, însă ea nu poate 
fi examinată independent, sau, cînd se întîmplă totuşi ast¬ 
fel, ea nu mai este o problemă filozofică. Căci filozofia, 
de la începuturile ei, îşi pune o singură întrebare şi cu 
aceasta ea se deschide către celelalte domenii problema¬ 
tice, raportîndu-le la problema fiinţei. Ea a lăsat (cum 
spune Heidegger în deschiderea lucrării Sein und Zeit) 
întrebarea privitoare la fiinţă să „cadă în uitare" şi de 
aceea, într-unfel, s-a dezis de sine, căutînd acum să afle 
un „alt început", în care fiinţa să fie din nou gîndită şi 
în care filozofia să- şi recapete statutul propriu, după ce, 
în decursul istoriei, domeniul său a fost de multe ori 
acaparat de cercetarea ştiinţifică iar problemele pe care 
ea şi le pusese odată şi-au găsit răspunsuri mult mai fer¬ 
me în cuprinsul ştiinţelor. Despre acest „alt început" 
al filozofiei şi despre posibilitatea ca filozofia să „recu¬ 
cerească totul" prin repunerea unicei sale probleme, care 
este fiinţa, se va vorbi (ca şi la începutul lui Sein und 
Zeit) în deschiderea Tratatului de ontologie al lui Con¬ 
stantin Noica, publicat în anul 1981. Din perspectiva 
celor spuse acolo, putem considera întrebarea privitoare 
la timp, aşa cum o înfăţişează Heidegger în această scurtă 
conferinţă, ca fiind cu adevărat o problemă „recuceri¬ 
tă" de către filozofie, tocmai prin punerea ei în legă¬ 
tură cu fiinţa, în absenţa căreia filozofia încetează să mai 
existe: „După ce i s-a luat tot filozofiei, ea a rămas cu o 
singură problemă de început -.fiinţa. Dar cu aceasta, ea 
poate recuceri totul. [...] S-a spus: filozofia nu are o te- 

marică unitară, în numele ei fiecare vorbind despre alt¬ 
ceva şi luînd lucrurile de la început. Numai a doua ju¬ 
mătate a întîmpinării este adevărată, cum că fiecare ia 
totul de la început. Pentru prima jumătate, cum că filo¬ 
zofia n-ar avea o tematică unitară, răspunsul este sim¬ 
plu : nu numai că are una, în fond, dar are chiar o unică 
temă de început, atunci cînd este filozofie. [...] Capătul 
de drum este totuşi unul singur: fiinţa." 50 


50 Constantin Noica, Devenirea intru fiinţă, introducerea la 
partea all-a, Tratatul de ontologie , Humanitas, 1998, pp. 188-192. 


63 




Bibliografie şi lista siglelor folosite 


HF.IDF.GGER, Martin 

SuZ Sein und Zeit, Max Niemeyer Verlag, Tiibingen 1986, 
sechzehnte Auflage. 

GA 20 Prolegomena 7.ur Gescbichte des Zeitbegrifjs, în Gesamt¬ 
ausgabe, Vittorio Klostermann, Frankfurt am Main, 
1975, Bând 20, hrsg. von Petra Jaeger. 

GA 24 Grundprobleme der Phdnomenologie, în Gesamtaus- 
gabe , Vittorio Klostermann, Frankfurt am Main 1994, 
Bând 24, hrsg. von Friedrich-Wilhelm von Herrmann. 
GA 21 Logik. DieFrage nacb der Wahrheit, în Gesamtausgabe, 
Vittorio Klostermann, Frankfurt am Main 1995, hrsg. 
von Walter Biemel. 

GA 25 Phdnomenologische Interpretation von Kants Kritik der 
reinen Vernunft , în Gesamtausgabe, Vittorio Klos¬ 
termann, Frankfurt am Main 1995, hrsg. von Ingtraud 
Gorland. 

Repere pe drumul gîndirii, traducere şi note introductive de 
Thomas Kleininger şi Gabriel Liiceanu, Editura Politică, Bucu¬ 
reşti, 1988. 

Originea operei de artă, traducere şi note de Thomas Kleininger 
şi Gabriel I.iiceanu, cu un studiu introductiv de Constantin Noica, 
Editura Humanuas, Bucureşti, 1995. 

Introducere in metafizică, traducere de Gabriel Liiceanu şi 
Thom.is Kleininger, Pilitura Humanitas, Bucureşti, 1999. 


65 



Bibliografie critică în volum: 

AUGUSTIN, Confesiuni, trad. Gh. 1. Şerban, Editura Humanitas, 
Bucureşti, 1998. 

DaSTUR, Franţoise, Heidegger et la qucstion du temps, Presses 
Universitaires de France, 1990. 

VON Hf.RRMANN, Friedrich-Wilhelm, Der Begriff der Phanome- 
nologie bei Heidegger und Husserl, Vittorio Klostermann, 
Frankfurt am Main, 1981. 

VON Hf.RRMANN, Friedrich-Wilhelm, Subjekt und Dasein, Inter- 
pretationen zu „Sein und 7,eit“, Vittorio Klostermann, Frank¬ 
furt am Main, 1985. 

HuSSF.RL, Edmund, Meditaţii carteziene, traducere, cuvînt înainte 
şi note de Aurelian Crăiuţu, Editura Humanitas, Bucureşti, 1994. 

FLASCH, Kurt, Was ist Zeii ? (Augustinus von Hippo. DasXI. Buch 
der Confessiones. Historisch-philosophische Studie), Vittorio 
Klostermann. 

Flf.ISCHF.R, Margot, Die Zeitanalysen in Heideggcrs „Sein und 
Zeit“: Aporien, Probleme und ein Ausblick, Wurzburg, 1991. 

NoiCA, Constantin, Devenirea întru fiinţă. Editura Humanitas, 
Bucureşti, 1998. 

POGGF.LF.R, Otto, Drumul gîndirii lui Heidegger, trad. de Cătălin 
Cioabă, Editura Humanitas, Bucureşti, 1998. 

SAFRANSKI, Riidiger, Ein Meisteraus Deutscbland. Heidegger und 
seine Zeit, Cari Hanser Verlag, Miinchen-Wien, 1994. 

Bibliografie critică în periodice: 

BERNF.T, Rudolf, Die Frage nach dem Ursprung der Zeit bei Hus¬ 
serl und Heidegger, în Heidegger-Studien (1987/88), pp. 89-104. 

Carr, David, Kiinftige Vergangenheit. Zum Vorrang der Zeitdi 
mensionen bei Husserl, Diltbey und Heidegger, în Dilthey und 
die Philosophie der Gegenwart, Herausgegeben und eingeleitct 
von Ernst Wolfgang Orth, Verlag Karl Alber Freiburg/Miin- 
chen, 1985. 


66 



IlAF.EFNFR, Gerd, Heidegger iiberZeit tind Ewigkeil, în Theo- 
logie und Philosophie, 64 Jahrgang, Heft 4, 1989. 

VON Hf.RRMANN, I'riedrich-Wilhelm, Augustinus und die Pbd- 
nomenologitcbe Frage nacb der Zeit, în Pbilosophisches Jabr- 
bucb, 100 Jahrgang 1993. 

KlSIF.L, Theodore, Der Zeitbegriff bei jriiberen Heidegger (um 
1925), în Zeit und Zeitlicbkeit beiHusserl und Heidegger, Beitr. 
von Rudolf Bernet... Freiburg-Miinchen, 1983. 

ORTH, Ernst Wolfgang, Die Mythologie der Zeit, în Zeit und Zeit¬ 
licbkeit bei Hutterl und Heidegger, Beitr. von Rudolf Ber¬ 
net, Freiburg-Miinchen, 1983. 

POGGEFF.R, Otto, Heidegger und dat Problem der Zeit, în L’he- 
ritage de Kant, Melangetpbilotopbiquet ofjerts au P. Marcel 
Regnier, Beauchesne, Paris, 1982. 

SCHEIER, Claus-Artur, Der vulgare Zeitbegriff Heideggers und 
Hegels licbtscbeue Macbt, în Dat Rdttel der Zeit: pbiloso- 
pbitche Analyten, Hrsg. von Hans Michael Baumgartner, 
Freiburg-Miinchen, 1993. 

SlMON, Josef, Zum Verhdltnis von Denken und Zeit bei Kant und 
Heidegger, în L’beritage de Kant, Melanget philotopbiquet 
offertt au P. Marcel Regnier, Beauchesne, Paris, 1982. 

WlEI.AND, Wolfgang, Die arittotelitchePhysik, Gottingen, 1962. 

WOHLFAHRT, Giinther, Der Augenblick. Zum Begriff der ektta- 
titchen Einbeit der Zeitlicbkeit bei Heidegger, în Allgemeine 
Zeittcbrift fur Pbilotopbie, 7/1982. 



